সার্হিও লেওনেল ‘‘কুন’’ আগুয়েরো কোন সাল থেকে ম্যানচেস্টার সিটি দলের হয়ে খেলা শুরু করেন ?
সার্হিও আগুয়েরো
২০১১ সালের ১৫ আগস্ট, সোয়ানসি সিটির বিপক্ষে ম্যানচেস্টার সিটির হয়ে আগুয়েরোর অভিষেক হয়। খেলার ৬৯তম মিনিটে তিনি বদলি হিসেবে নামেন এবং নয় মিনিটের মধ্যেই একটি গোল করেন। এরপর ইনজুরি সময়ে প্রায় ৩০ গজ দূর থেকে নেওয়া শটে তিনি আরো একটি গোল করেন। খেলায় ম্যানচেস্টার সিটি ৪–০ ব্যবধানে জয় লাভ করে। অনেক ফুটবল সাংবাদিকের মতে তার ৩০ মিনিটের এই অভিষেক ছিল ইংরেজ ফুটবলে সেরা অভিষেকগুলোর একটি।
ক্রিস্তিয়ানো রোনালদো
রিয়াল মাদ্রিদ ২০০৭ এর এপ্রিলে ৮০ মিলিয়ন ইউরোর (৫৪ মিলিয়ন পাউন্ড) বিনিময়ে রোনালদোকে কিনতে প্রস্তুত ছিল। তবে ২০০৭ সালের মার্চ মাসের শুরুতে রোনালদো ও ম্যানচেস্টার ইউনাইটেড নিশ্চিত করে যে তার বর্তমান চুক্তি নবায়ণের জন্য আলোচনা শুরু করেছেন। ১৩ এপ্রিল ২০০৭ তারিখে রোনালদো প্রতি সপ্তাহে ১২০,০০০ পাউন্ডের বিনিময়ে ইউনাইটেডের সাথে পাঁচ বছর মেয়াদী চুক্তি করেন যা ইউনাইটেডের ইতিহাসে একটি রেকর্ড। তিনি বলেন, "আমি দলে খুশি ও আমি ট্রফি জিততে চাই। আশাকরি এই মৌসুমেই আমরা সেটা করব।" 
রোনালদো এই মৌসুমে বেশ কয়েকটি ব্যাক্তিগত পুরস্কার জেতেন যার পিএফএ প্লেয়ার অফ দ্যা ইয়ার এবং পিএফএ ইয়াং প্লেয়ার অফ দ্যা ইয়ার ছিল অন্যতম। অ্যান্ডি গ্রের পর তিনি একমাত্র ফুটবলার যিনি একই বছর এই দুই পুরস্কার লাভ করেছেন। ওই বছরের ৩তয় পুরস্কার পিএফএ ফ্যানস্‌ প্লেয়ার অফ দ্যা ইয়ার পুরস্কার জেতেন। তিনি ওই বছর এফডব্লিউ ফুটবলার অফ দ্যা ইয়ার পুরস্কার জেতেন যার ফলে তিনি প্রথম খেলোয়াড় হিসেবে একই বছরে সকল প্রধান পিএফএ এবং এফডব্লিএ পুরস্কার জেতার কীর্তি অর্জন করেন। রোনালদো ২০০৬-০৭ মৌসুমের জন্য পিএফএ প্রিমিয়ার সেরা একাদশে অন্তর্ভুক্ত হন।
২০০৭-০৮ মৌসুমের ২য় খেলায় পোর্টস্‌মাউথের খেলোয়াড় রিচার্ড হাজেসের মাথায় গুঁতো দেয়ার অভিযোগে তাঁকে লাল কার্ড দেখিয়ে মাঠের বাইরে বের করে দেয়া হয় এবং পরবর্তীতে তাঁকে ৩ খেলার জন্য নিষিদ্ধ করা হয়। পরবর্তীতে রোনালদো বলেন তিনি এই ঘটনা থেকে অনেক শিক্ষা পেয়েছেন এবং অঙ্গীকার করেন যে ভবিষৎ এ কখনো খেলোয়াড়দের প্ররোচিত করবেন না। চ্যাম্পিয়ন্স লীগে স্পোর্টিং লিসবনের বিরুদ্ধে খেলার প্রথম লেগে তার একমাত্র গোলে ইউনাইটেড জয়লাভ করে। ২য় লেগে ঘরের মাঠে ইনজুরি টাইমে তার গোলে ইউনাইটেড গ্রুপ পর্বে তাদের শীর্ষস্থান নিশ্চিত করে।
সার্হিও আগুয়েরো
কানাডায় অনুষ্ঠিত ২০০৭ ফিফা অনূর্ধ্ব-২০ বিশ্বকাপের জন্য ঘোষিত আর্জেন্টিনা দলে জায়গা পান আগুয়েরো। গ্রুপ পর্বের দ্বিতীয় খেলায় পানামার বিপক্ষে তিনি জোড়া গোল করেন এবং তিনটি গোলে সহায়তা করেন। তৃতীয় খেলায় উত্তর কোরিয়ার বিপক্ষে তিনি ফ্রি কিক থেকে একটি গোল করেন। রাউন্ড অব ১৬ এর খেলায় পোল্যান্ডের বিপক্ষে তিনি জোড়া গোল করেন এবং দলকে ৩–১ ব্যাবধানের জয় এনে দেন। আর্জেন্টিনা কোয়ার্টার ফাইনালে মেক্সিকো এবং সেমি ফাইনালে চিলিকে হারায়। ফাইনালে আর্জেন্টিনা মুখোমুখি হয় চেক রিপাবলিকের, যাদের সাথে গ্রুপ পর্বে তারা ০–০ গোলে ড্র করেছিল। আগুয়েরো খেলায় অধিনায়কের দায়িত্ব পালন করেন। খেলার ৬২তম মিনিটে আর্জেন্টিনার হয়ে সমতাসূচক গোল করেন আগুয়েরো। ৮৬তম মিনিটে জারাতের গোলে ২–১ ব্যবধানে জয় লাভ করে আর্জেন্টিনা। প্রতিযোগিতায় ৭ খেলায় ৬ গোল করে গোল্ডেন বুট জিতেন আগুয়েরো এবং প্রতিযোগিতার সেরা খেলোয়াড় হিসেবে গোল্ডেন বলের পুরস্কারও জিতেন তিনি।
ইকার ক্যাসিয়াস
২০০৮ সালের বালোঁ দ’অর জয়ের দৌড়ে ক্রিস্তিয়ানো রোনালদো, লিওনেল মেসি এবং ফার্নান্দো তোরেসের পরে ক্যাসিয়াস চতুর্থ স্থান দখল 
করেছিলেন। একই বছর তিনি অলিভার কানকে পেছনে ফেলে সর্বকালের সেরা গোলকিপারের তালিকায় তৃতীয় স্থান দখল করেন। ২০০৯ সালের ৫ সেপ্টেম্বর বেলজিয়ামের বিপক্ষে কোয়ালিফাইং ম্যাচে ৫-০ গোলের জয় দিয়ে ইকার ক্যাসিয়াস স্পেনের কিংবদন্তি গোলকিপার আন্দুনি জুবিজারেতা এর রেকর্ড ছুঁয়ে ফেলেন। দুজনই ৫৬ টি ক্লিনশিট নিয়ে একই অবস্থানে ছিলেন। পরের বছর ইকার জুবিজারেতার রেকর্ড ভেঙ্গে দিয়ে ৯৮ ম্যাচে ৫৯ ক্লিনশিট নিয়ে স্পেনের সেরা গোলকিপারের তালিকায় নাম লেখান, যেখানে জুবিজারেতার ছিলো ১২৬ ম্যাচে ৫৬টি। ইকার ক্যাসিয়াস জাতীয় দলের হয়ে ১০০ তম ম্যাচ খেলেন আর্জেন্টিনার বিপক্ষে। যার মাধ্যমে তিনি স্পেনের ইতিহাসের তৃতীয় ফুটবলার হিসেবে ১০০ টি আন্তর্জাতিক ম্যাচ খেলার গৌরব অর্জন করেন।
স্তেভেন জঞ্জি
তিনি লীগ ২ ক্লাব আমিয়েন্সের হয়ে খেলার মাধ্যমে তিনি তার পেশাদার ক্যারিয়ার শুরু করেন। তিনি তার খেলার মাধ্যমে সকলকে মুগ্ধ করে দিয়ে ২০০৯ সালে ৬৫০,০০০ ইউরোর বিনিময়ে প্রিমিয়ার লীগ ক্লাব ব্ল্যাকবার্ন রোভার্সে যোগদান করেন। তিনি তিন মৌসুমের জন্য ইউড পার্কে খেলেছেন, যখন ব্ল্যাকবার্ন রোভার্স অবনমিত হয়ে নিম্নস্তরের লীগে চলে যায়। যদিও তিনি প্রিমিয়ার লিগেই থেকে যান; তিনি ৩ মিলিয়ন ইউরোর বিনিময়ে প্রিমিয়ার লীগের অন্য ক্লাব স্টোক সিটিতে যোগদান করেন। স্টোক সিটিতে তিনি টনি পুলিসের নেতৃত্বে নিজেকে দলের একজন প্রধান সদস্য হিসেবে গড়ে তোলেন। তিনি ২০১৪–১৫ মৌসুমে স্টোক সিটি বছরের সেরা খেলোয়াড়ের পুরষ্কার জয়লাভ করেন। অতঃপর ২০১৫ সালের জুলাই মাসে, ৭ মিলিয়ন ইউরোর বিনিময়ে স্পেনীয় ক্লাব সেভিয়ায় যোগদান করেন এবং তিনি তার প্রথম মৌসুমেই উয়েফা ইউরোপা লীগ জয়লাভ করতে সক্ষম হন।
গঞ্জালো ইগুয়াইন
২০০৮–০৯ মৌসুমে ডাচ স্ট্রাইকার রুড ভান নিস্টেলরুই এর ইনজুরির কারণে প্রথম দলে খুব ভালোভাবেই সুযোগ পান ইগুয়াইন। ২০০৯ সালের ২১ এপ্রিল, খেতাফের বিপক্ষে তার শেষ মিনিটের গোলে ৩–২ ব্যবধানে জয় পায় রিয়াল মাদ্রিদ। ২০০৮ সালের আগস্টে, স্পেনীয় সূপার কাপের খেলায় ভ্যালেন্সিয়ার বিপক্ষে তিনি জয়সূচক গোল করেন। এর কিছুদিন পর, মালাগার বিপক্ষে রিয়াল মাদ্রিদ ৪–৩ ব্যবধানে জয় লাভ করে। খেলায় চারটি গোলই করেন ইগুয়াইন। এর ফলে তিনি আন্তর্জাতিক পর্যায়ে পরিচিত হয়ে উঠতে শুরু করেন। ইগুয়াইন লীগে ২২ গোল এবং সব ধরণের প্রতিযোগিতায় ২৪ গোল নিয়ে মৌসুম শেষ করেন।
অঁতোয়ান গ্রিয়েজমান
গ্রিয়েজমান ফ্রান্সের মাকোঁয় জন্মগ্রহণ করেন। তিনি ২০০৯ সালে, স্পেনীয় ক্লাব রিয়াল সোসিয়েদাদের একজন সদস্য হিসেবে তার পেশাদার ক্যারিয়ার শুরু করেন। এই ক্লাবের হয়ে তিনি ২০০৯–১০ মৌসুমে সেহুন্দা বিভাগের শিরোপা জয়লাভ করতে সক্ষম হন। রিয়াল সোসিয়েদাদেহয়ে ৫ মৌসুম খেলার পর, ২০১৪ সালে, তিনি ক্লাব রেকর্ড পরিমান ৩০ মিলিয়ন ইউরোর বিনিময়ে স্পেনীয় ক্লাব আতলেতিকো মাদ্রিদে যোগদান করেন। যদিও তিনি তার ক্যারিয়ারের অধিকাংশ সময় একজন আক্রমণভাগের খেলোয়াড় হিসেবে খেলেছেন, তিনি আতলেতিকো মাদ্রিদে এসে একজন সম্পূর্ণ ফরওয়ার্ডে পরিণত হয়েছে এবং খুব তাড়াতাড়ি ক্লাবটির কেন্দ্রবিন্দুতে চলে আসেন। তিনি তার অভিষেক মৌসুমে ক্লাবের হয়ে অভিষেক মৌসুমে সর্বোচ্চ গোল করার রেকর্ড অর্জন করেন এবং ২০১৪–১৫ মৌসুমে লা লিগার মৌসুমের সেরা দলের একজন খেলোয়াড়ে পরিণত হন। তিনি মাদ্রিদে তার অসাধারণ খেলা অব্যাহত রাখেন এবং ব্যক্তিগত বেশ কয়েকটি সাফল্য অর্জন করতে থাকেন। তিনি ২০১৬ সালে লা লিগা সেরা খেলোয়াড় নির্বাচিত হন। একই সাথে তিনি ২০১৬ সালে ফিফা শ্রেষ্ঠ পুরুষ খেলোয়াড় এবং বালোঁ দরের জন্য মনোনীত হন। একই বছর তিনি আতলেতিকো মাদ্রিদের সর্বোচ্চ গোলদাতায় পরিণত হন।
লা মাসিয়া
একাডেমীর প্রথম স্নাতকদের অন্যতম ছিলেন জুলের্মো অমোর। ১৯৮৮ সালে তার অভিষেক হয় এবং তিনি প্রথম দলের হয়ে ৩১১টি লা লিগার খেলায় মাঠে নামেন। এর দুই বছর পর আসেন গোলরক্ষক কার্লেস বুস্কুয়েটস এবং মধ্যমাঠের খেলোয়াড় পেপ গার্দিওলা। এই তিন জনেরই প্রথম দলে অভিষেক হয় ইয়োহান ক্রুইফের অধীনে, যিনি ১৯৮৮ সালে দলের ম্যানেজারের দায়িত্ব নেন। তিনি দলকে টোটাল-ফুটবল থেকে উদ্ভূত “টিকি-টাকা” কৌশলে খেলাতে শুরু করেন, যেটিকে পরবর্তীতে বার্সেলোনার সাফল্যের মূল চাবিকাঠি হিসেবে অ্যাখ্যায়িত করা হয়। গার্দিওলা ছিলেন একজন পূর্ণবিকশিত টোটাল-ফুটবল মিডফিল্ডার, যিনি পরবর্তীতে জাভি হার্নান্দেজ, আন্দ্রেস ইনিয়েস্তা এবং সেস্‌ ফ্যাব্রিগাসের মত মিডফিল্ডারদের জন্য অনুপ্রেরণা ছিলেন।
সার্হি রোবের্তো
রোবের্তো তার যুব বয়সের প্রশিক্ষণ শুরু করেন স্থানীয় ক্লাব "সান্তেস ক্রুস" এ। পরে তিনি "জিমনাস্তিক" ক্লাবে যোগ দেন। ২০০৬ সালে ১৪ বছর বয়সে তিনি বার্সেলোনার যুব প্রশিক্ষণ কেন্দ্র লা মাসিয়ায় ভর্তি হন। তিনি তার পেশাদার ক্যারিয়ার শুরু করেন বার্সেলোনা বি দলের হয়ে ২০০৯ সালে। ১০ নভেম্বর ২০১০, তার বার্সেলোনা দলে অভিষেক হয়। ২০১৩ সালে তাকে বার্সেলোনা বি দল থেকে বার্সেলোনা মূল দলে অন্তর্ভুক্ত করা হয়। ক্যারিয়ারের শুরুতে তিনি সেন্ট্রাল মিডফিল্ডার হিসেবে খেললেও পরবর্তীতে তিনি দলের প্রয়োজনে প্রধানত রাইট ব্যাক হিসেবে খেলা শুরু করেন।
মুনির আল হাদ্দাদি
মুনিরের ফুটবলের হাতেখড়ি হয় স্থানীয় ক্লাব "গালাপাগার" এবং "সান্তা আনা" তে। ২০১০ সালে তিনি আতলেতিকো মাদ্রিদ এর যুব প্রকল্পে যোগ দেন। পরে ২০১১ সালে তিনি বার্সেলোনার যুব দলে যোগ দেন। বার্সেলোনা হুভেনিল দলের হয়ে তিনি ২০১৩-১৪ উয়েফা ইয়ুথ লিগ জেতেন। এই টুর্নামেন্টে তিনি সর্বোচ্চ গোলদাতা এবং সহায়তাকারী হন। ২০১৯ সালে তিনি ১০ লক্ষ ইউরোর বিনিময়ে স্পেনের আরেক ক্লাব সেভিয়ায় যোগ দেন।
জুয়াও মৌচিনয়ো
তিনি ২০০৩ সালে, স্পোর্চিং সিপি বির হয়ে তার পেশাদার ক্যারিয়ার শুরু করেন। অতঃপর ২০১০ সালে তিনি ফুটবল ক্লাব দু পোর্তোয় যোগদান করেন এবং উক্ত ক্লাবের হয়ে তিনি ১২টি ট্রফি জয়লাভ করতে সক্ষম হন। ৩ বছর পর, তিনি ২৫ মিলিয়ন ইউরোর বিনিময়ে লীগ ১ ক্লাব মোনাকোয় যোগদান করেন।
ক্রিস্তিয়ানো রোনালদো
উয়েফা অনূর্ধ্ব ১৭ চ্যাম্পিয়নশিপে তার কৃতিত্বের কারণে তিনি ফুটবল বিশ্বের মনোযোগ আকর্ষনে সমর্থ হন। লিভারপুলের সাবেক ম্যানেজার জেরার্ড হুলিয়ার ১৬ বছর বয়সের রোনালদোর দিকে আকৃষ্ট হন। কিন্তু লিভারপুল তাকে দলে নিতে অস্বীকৃতি জানায় কারণ তিনি ছিলেন খুবই কম বয়সী ও শীর্ষ ফুটবলার হতে তার আরো সময় দরকার ছিল। ২০০৩ সালের গ্রীষ্মে তিনি স্যার স্যার অ্যালেক্স ফার্গুসনের দৃষ্টি আকর্ষণে সমর্থ হন যখন লিসবনে স্তাদিও জোসে এলভালাদে স্টেডিয়াম উদ্বোধনের জন্য আয়োজিত খেলায় স্পোর্টিং ৩-১ গোলে ম্যানচেস্টার ইউনাইটেডকে হারিয়ে দেয়। রোনালদো দুই উইংয়েই খেলার দক্ষতা দেখান। এই খেলার পরে ম্যানচেস্টার ইউনাইটেডের খেলোয়াড়েরা তরুণ রোনালদোর প্রশংসা করেন ও বলেন ভবিষ্যতে তার বিরুদ্ধে খেলার চেয়ে তাকে নিজেদের দলে খেলতে দেখতে চান।
ফ্রান্সিস্কো হেন্তো
১৯৫২ সালে, রেসিং সান্তান্দেরের হয়ে খেলার মাধ্যমে হেন্তো তার পেশাদার ক্যারিয়ার শুরু করেন এবং পরবর্তী মৌসুমে রিয়াল মাদ্রিদে যোগদান করেন। তিনি রেকর্ড পরিমাণ (যৌথ) ৮ বার ইউরোপিয়ান কাপের ফাইনালে খেলেছেন, যার মধ্যে রেকর্ড পরিমাণ ৬ বার জয়লাভ করেছেন। এছাড়াও তিনি ১২ বার লা লিগা শিরোপা জয়লাভ করেছিলেন।
সার্হিও আগুয়েরো
১৯ জানুয়ারি ইনজুরি থেকে ফিরে ফুলহামের বিপক্ষে খেলার ৮১তম মিনিটে বদলি হিসেবে মাঠে নামেন আগুয়েরো। ৩ ফেব্রুয়ারি, লিভারপুলের বিপক্ষে তিনি সমতাসূচক গোল করেন। ১৭ ফেব্রুয়ারি, এফএ কাপে লিডস ইউনাইটেডের বিপক্ষে খেলায় তিনি জোড়া গোল করেন। খেলায় সিটি ৪–০ গোলের ব্যবধানে জয় লাভ করে। ২৪ ফেব্রুয়ারি, চেলসির বিপক্ষে ২–০ গোলে জয়ের খেলায় হাঁটুর ইনজুরিতে আক্রান্ত হন আগুয়েরো। এই ইনজুরি কারণে ২০১৪ ফিফা বিশ্বকাপ বাছাইপর্বের বলিভিয়া এবং ইকুয়েডরের বিপক্ষে খেলায় আর্জেন্টিনা দল থেকে বাদ পড়েন তিনি। ৩০ মার্চ, ইনজুরি থেকে ফিরে নিউকাসলের বিপক্ষে উষ্ণ অভ্যর্থনার সাথে বদলি হিসেবে মাঠে নামেন তিনি। খেলায় সিটি ৪–০ গোলের ব্যবধানে জয় লাভ করে।
নেতো
নেতো ২০০৯ সালে, আতলেতিকো পারানায়েন্সের হয়ে তার ক্যারিয়ার শুরু করেন এবং পরবর্তীতে ইতালীয় ক্লাব ফিওরেন্টিনার হয়ে খেলেন। তিনি ২০১৫ সালে ইতালির অন্যতম জনপ্রিয় ক্লাব জুভেন্টাসে যোগদান করেন, যেখানে তিনি দুইবার ২টি ঘরোয়া শিরোপা (ডাবল) জয়লাভ করেন। তিনি সেসময় জিয়ানলুইজি বুফনের বদলি খেলোয়াড় হিসেবে লীগে খেলতেন, কিন্তু তিনি তাদের ট্রফি জয়ের ম্যাচগুলো খেলেছেন।
গঞ্জালো ইগুয়াইন
মৌসুমের প্রথম তিন খেলায় ভ্যালেন্সিয়া, খেতাফে এবং গ্রানাদার বিপক্ষে একটি করে গোল করেন ইগুয়াইন। ২০১২ সালের ২৯ আগস্ট, স্পেনীয় সুপার কাপের দ্বিতীয় লেগের খেলায় বার্সেলোনার বিপক্ষে রিয়ালের হয়ে প্রথম গোলটি করেন ইগুয়াইন। খেলায় রিয়াল মাদ্রিদ ২–১ ব্যবধানে জয় লাভ করে। ২ সেপ্টেম্বর, গ্রানাদার বিপক্ষে ইগুয়াইন একটি গোল করেন এবং দলকে ৩–০ ব্যবধানের জয় এনে দেন। এটি ছিল মৌসুমে রিয়াল মাদ্রিদের প্রথম লীগ ম্যাচ জয়। ২০১২ সালের ২৮ অক্টোবর, মায়োর্কার বিপক্ষে তিনি জোড়া গোল করেন এবং দুইটি গোলে সহায়তা করেন। খেলায় রিয়াল মাদ্রিদ ৫–০ ব্যবধানে জয় লাভ করে। ২০১৩ সালের ২৩ ফেব্রুয়ারি, দেপর্তিভো লা করুনার বিপক্ষে খেলার ৮৮তম মিনিটে জয়সূচক গোল করেন ইগুয়াইন। লা লিগায় এটি ছিল তার ১০০তম গোল।
পাওলিনিয়ো
পাওলিনিয়ো তার পেশাদার ক্যারিয়ার শুরু করে লিথুনিয়ার ক্লাব "এফসি ভিলনিয়াস" এর হয়ে ২০০৬ সালে। ২০০৭ সালে তিনি পোলিশ ক্লাব "ইউকেএস উস" এ যোগ দেন। ২০০৮ সালে তিনি ব্রাজিলের সাও পাওলোর "পাও দে আকুসার" ক্লাবে যোগ দেন যেখানে তিনি কৈশোরে প্রশিক্ষন নিয়েছেন। ২০০৯ সালে ব্রাজিলের ক্লাব "ব্রাগানটিনো" তে যোগ দেন পাওলিনিয়ো। ২০১০ সালে তিনি করিন্তিয়াস এ যোগ দেন যেখানে তিনি ২০১৩ সাল পর্যন্ত খেলেন। ২০১৩ সালে তিনি ইংলিশ ক্লাব টটেনহ্যাম এ যোগ দেন তৎকালীন ক্লাব রেকর্ড ১ কোটি ৭০ লক্ষ পাউন্ডে। ২০১৫ সালে তিনি চীনের ক্লাব "গুয়াংঝু এভারগ্রান্দে" তে যোগ দেন। ২০১৭ সালে বার্সেলোনা তাকে ৪ কোটি ইউরোর বিনিময়ে কিনে আনে। ২০১৮ সালে তিনি এক বছরের জন্য ধারে চীনা ক্লাব গুয়াংজু এভারগ্রান্দেতে ফিরে যান।
সার্হিও আগুয়েরো
টানা পাঁচ খেলায় জয় লাভের ফলে সিটির আট পয়েন্টের ঘাটতি পূরণ হয়। ফলে সিটি এবং ইউনাইটেডের পয়েন্ট সমান হলেও, গোল ব্যবধানে এগিয়ে থাকায় পয়েন্ট টেবিলে শীর্ষস্থানে ছিল সিটি। এমন অবস্থায় লীগের শেষ খেলায় সিটি মুখোমুখি হয় অবনমন শঙ্কায় থাকা কুইন্স পার্ক রেঞ্জার্সের। সিটির প্রয়োজন ছিল ইউনাইটেডের সমান বা তার চেয়ে ভাল ফলাফল। খেলায় ৩৯তম মিনিটে পাবলো জাবালেতা গোল করে সিটিকে ১–০ ব্যবধানে এগিয়ে নিয়ে যান। অন্যদিকে ইউনাইটেড বনাম সান্ডারল্যান্ডের খেলায় ২০তম মিনিটে ওয়েইন রুনির গোলে এগিয়ে যায় ইউনাইটেড এবং খেলার প্রথমার্ধ ১–০ তেই শেষ হয়। কিন্তু এদিকে কুইন্স পার্ক খেলার ৪৮তম মিনিটে গোল করে সমতায় ফেরে। এর কিছুক্ষন পরই কুইন্স পার্কের জোয়ি বার্টনকে লাল কার্ড দেখে মাঠ ছাড়তে হয়। তা সত্ত্বেও খেলার ৬৬তম মিনিটে জেইমি ম্যাকির গোলে ২–১ ব্যবধানে এগিয়ে যায় কুইন্স পার্ক। ফলে সিটির শিরোপা স্বপ্ন হ্রাস পেতে শুরু করে এবং কুইন্স পার্ক রক্ষনশীল কায়দায় খেলতে শুরু করে। ম্যানেজার রবের্তো মানচিনি গোলের আশায় স্ট্রাইকার মারিও বালোতেল্লি এবং এডিন ডেকোকে মাঠে নামান। খেলার ৯০মিনিট শেষ হলে পাঁচ মিনিটের ইনজুরি সময় দেওয়া হয় এবং সিটির দুই গোলের সম্ভাবনা প্রায় শূন্যের কোঠায় নেমে আসে। ৯১তম মিনিটে দাভিদ সিলভার কর্ণার থেকে গোল করেন ডেকো। ফলে একটি ক্ষীণ আশার সৃষ্টি হয়। ৯৪তম মিনিটে গোলপোস্টের ৩৫গজ দূর থেকে আগুয়েরো কুইন্স পার্কের পেনাল্টি বক্সের বাহিরে থাকা বালোতেল্লিকে পাস দেন এবং পেনাল্টি বক্সের দিকে নিজের দৌড় অব্যহত রাখেন। বালোতেল্লি পুনরায় আগুয়েরোকে পাস দেন এবং আগুয়েরো দুজন ডিফেন্ডারকে কাটিয়ে দূর্দান্ত গোল করেন এবং সিটির প্রিমিয়ার লীগ শিরোপা জয় নিশ্চিত করেন। আগুয়েরোর গোল এতিহাদ স্টেডিয়ামে প্রবল উত্তেজনার সৃষ্টি করে। গোল উদযাপনের সময় তার সতীর্থরা তাকে মাটিতে টেনে নেয়। তার সতীর্থ ভিনসেন্ট কোম্পানি পরবর্তীতে বলেন যে আগুয়েরো তখন কাঁদছিলেন। ম্যানচেস্টার সিটি প্যারেডে, আগুয়েরোকে গোল উদযাপনের সময় তিনি কেঁদেছিলেন কিনা জিজ্ঞেস করা হলে তিনি বলেন, “হ্যাঁ, সামান্য একটু”।
আর্থার অ্যালবিস্টন
অ্যালবিস্টন ১৯৭২ সালের জুলাই মাসে ম্যানচেস্টার ইউনাইটেড ক্লাবে শিক্ষানবিশ হিসেবে যোগ দেন এবং ১৯৭৪ সালে পেশাদার খেলোয়াড় হিসেবে নাম লেখান। ১৯৭৪ সালে স্থানীয় প্রতিপক্ষ ম্যানচেস্টার সিটির বিপক্ষে লীগ কাপের তৃতীয় রাউন্ডে তার অভিষেক হয়। তিনি ম্যানচেস্টার ইউনাইটেডে তার ১৪ বছরের খেলোয়াড়ী জীবনে ৩৭৯ টি খেলায় অংশ নিয়েছেন এবং ৬ টি গোল করেছেন। ১৯৭৭, ১৯৮৩, ও ১৯৮৫ সালের এফএ কাপ বিজয়ে তিনি দলের সাথে ছিলেন। ১৯৮৮ সালের আগস্ট মাসে অ্যালবিস্টন ম্যানচেস্টার ইউনাইটেড ছেড়ে ওয়েস্ট ব্রমউইচ অ্যালবিওন ক্লাবে যোগ দেন, যার ম্যানেজার ছিলেন সাবেক রেড ডেভিল ম্যানেজার রন অ্যাটকিনসন। ১৯৮৮ সালের আগস্টে লিচেস্টার সিটির বিপক্ষে অ্যালবিওনের হয়ে তার অভিষেক ঘটে। তিনি এই ক্লাবে ৪৭ খেলায় ২টি গোল করেছেন। একমৌসুম পরেই তিনি ডান্ডি ক্লাবে যোগ দেন। পরবর্তীতে তিনি চেস্টারফিল্ড, চেস্টার সিটি, নরওয়ের ক্লাব মোল্ডে ও আয়র ইউনাইটেড ক্লাবে খেলেছেন। তার পেশাদারী জীবনে তিনি ৪৬৪ খেলায় অংশ নিয়ে ৭ গোল করেছেন। এছাড়া তিনি ফুটবল লীগের বাইরের দলেও খেলেছেন।
ক্রিস্তিয়ানো রোনালদো
রোনালদো চ্যাম্পিয়ন্স লীগে মৌসুমে তার প্রথম ও চেলসির বিরুদ্ধে ফাইনালের পর তার প্রথম গোল করেন ইন্টার মিলানের বিরুদ্ধে ১১ মার্চ ২০০৯ সালে। খেলায় ইউনাইটেড ২-০ গোলে জয়লাভ করে কোয়ার্টার ফাইনালে পৌছায়। পোর্তোর বিরুদ্ধে কোয়ার্টার ফাইনালের ২য় লেগের ম্যাচে ৪০ গজ দূর থেকে আকর্ষণীয় জয়সূচক গোল করেন যা ইউনাইটেডকে সেমিফাইনালে নিয়ে যায়। বছরের সেরা গোল হিসেবে, ওই গোলের জন্য তিনি ২০০৯ সালে সদ্য চালুকৃত ফিফা পুস্কাস অ্যাওয়ার্ড লাভ করেন। পরে তিনি ওই গোলটিকে তার করা সেরা গোল হিসেবে অভিহিত করেন। রোনালদো ইউনাইটেডের হয়ে ২য় চ্যাম্পিয়ন্স লীগ ফাইনাল খেলেন ২০০৯ সালে যদিও ইউনাইটেড ফাইনালটি ২-০ গোলে হেরে যায়। ওই মৌসুমে তিনি ইউনাইটেডের হয়ে ৫৩ খেলায় মাঠে নামেন যা এর আগের মৌসুমের চেয়ে ৪টি বেশি ছিল, এতে তিনি ২৬ টি গোল করেন যা তার ক্যারিয়ার সেরা ৪২টি গোলের চেয়ে ১৬ গোল কম ছিল।
মারিও গোমেজ
গোমেজ ভিএফবি স্টুটগার্টের হয়ে ২০০৩ সালে তার পেশাদার ক্যারিয়ার শুরু করেন, এবং ২০০৬–০৭ মৌসুমে চ্যাম্পিয়ন হন। মাত্র ২১ বছর বয়সী গোমেজ, উক্ত বছর ১৪টি গোল এবং ৭টি সহায়তা করেন। এর ফলস্বরূপ, তিনি বছরের সেরা জার্মান ফুটবলারের পুরষ্কার জয়লাভ করেন। ২০০৯ সালে, তিনি প্রায় ৩০–৩৫ মিলিয়ন ইউরোর বিনিময়ে বুন্দেসলিগার অন্যতম সফল দল বায়ার্ন মিউনিখের সাথে চুক্তিবদ্ধ হন, যেটি তখনকার সময়ে একটি লীগ রেকর্ড ছিল। বায়ার্ন মিউনিখের সাথে, গোমেজ ২০১১ সালের সর্বোচ্চ গোলদাতা হন, এবং তার দলকে ৭টি সম্মাননা জয় করতে সহায়তা করেছেন, যার মধ্যে ২০১৩ সালে উয়েফা চ্যাম্পিয়ন্স লীগ অন্যতম। পরবর্তীতে ২০১৩ সালে, তিনি সিরি এ-এর ক্লাব ফিয়োরেন্তিনায় ২০ মিলিয়ন ইউরোর বিনিময়ে যোগদান করেন। তিনি থাকাকালীন অধিকাংশ সময়েই তিনি ইনজুরি ছিলেন। অতঃপর ২০১৫ সালে, তাকে তুর্কি ক্লাব বেশিকতাসে এক মৌসুমের জন্য ধারে প্রেরণ করা হয়। সেখানে তিনি লীগের সর্বোচ্চ গোলদাতা চগিলেন এবং একই সাথে তার দলকে সুপার লীগ জয়লাভ করতে সহায়তা করেছিলেন। বেশিকতাসে এক মৌসুম থাকার পর, ২০১৬ সালে তিনি উলফসবার্গের সাথে চুক্তিবদ্ধ হবার মাধ্যমে পুনরায় বুন্দেসলিগায় ফিরে আসেন। তিনি তার প্রথম মৌসুমেই তার দলকে নিম্নতর বিভাগে স্থানান্তরিত হওয়া থেকে বাঁচিয়ে দেন। পরবর্তীতে তিনি ২০১৮ সালে জানুয়ারি মাসে, তার পুরাতন ক্লাব ভিএফবি স্টুটগার্টে ফিরে আসেন।
টনি ডান
এফএআই কাপের ফাইনাল খেলার এক সপ্তাহ পরে তিনি ৫০০০ পাউন্ডের বিনিময়ে ম্যানচেস্টার ইউনাইটেড ক্লাবের সাথে চুক্তিবদ্ধ হন। ম্যানচেস্টার ইউনাইটেডের পক্ষে তার অভিষেক হয় ১৯৬০ সালের ১৫ অক্টোবর বার্নলের বিপক্ষে। তিনি ১৯৬৩ সালের এফএ কাপ, ১৯৬৪-৬৫ ও ১৯৬৬-৬৭ মৌসুমের ফুটবল লীগ প্রথম বিভাগ ও ১৯৬৮ সালের ইউরোপীয়ান কাপ জয়ে ক্লাবের পক্ষে ভূমিকা রেখেছেন। তার ইউনাইটেড ক্যারিয়ারে তিনি ৫৩০ খেলায় অংশ নিয়েছেন এবং ২টি গোল করেছেন। ম্যানচেস্টার ইউনাইটেডের পক্ষে সবচেয়ে বেশি ম্যাচ খেলা শীর্ষ দশ জনের মধ্যে তিনি অন্যতম।
পেপ গার্দিওলা
১৯৯১–৯২ মৌসুমে মাত্র ২০ বছর বয়সে গার্দিওলা দলের নিয়মিত খেলোয়াড়ে পরিনত হন। এতে করে তিনি ইয়োহান ক্রুইফের ড্রিম টিমের অংশ হয়ে পড়েন। ঐ মৌসুমে বার্সেলোনা লা লিগা এবং ইউরোপীয়ান কাপ জেতে। ইতালির প্রভাবশালী ম্যাগাজিন গুয়েরিন স্পোর্তিভো ২১ বছরের কম বয়সী হিসেবে গার্দিওলাকে বিশ্বের সবচেয়ে সুন্দর খেলোয়াড় হিসেবে বিবৃত করে। ক্রুইফের ড্রিম টিম ১৯৯২–৯৩ এবং ১৯৯৩–৯৪ মৌসুমেও লা লিগা শিরোপা জেতে। রোমারিওর সাথে চুক্তি করে বার্সেলোনা আরও শক্তিশালী হয়ে ওঠে এবং চ্যাম্পিয়ন্স লীগের ফাইনালে পৌছায়। কিন্তু ফ্যাবিও ক্যাপেলোর মিলানের কাছে ৪–০ ব্যবধানে হেরে বার্সেলোনার শিরোপা হাতছাড়া হয়। লা লিগায় ১৯৯৪–৯৫ মৌসুমে চতুর্থ এবং ১৯৯৫–৯৬ মৌসুমে তৃতীয় 
হলে ইয়োহান ক্রুইফ বার্সেলোনা ছেড়ে দেন।
সার্হিও আগুয়েরো
২০১০–১১ মৌসুম আতলেতিকোতে আগুয়েরোর সবচেয়ে সফল মৌসুম ছিল। এই মৌসুমে লীগে তিনি ২০ গোল করেন। ২০১১ সালের মার্চ থেকে মে পর্যন্ত টানা ৭টি লীগের খেলায় তিনি গোল করেন। যা ঐ মৌসুমে ইউরোপের কোন লীগের খেলোয়াড়ই করতে পারেননি। ২১ মে মায়োর্কার বিপক্ষে হ্যাট্রিক করেন আগুয়েরো এবং দলকে ৪–৩ ব্যবধানের জয় এনে দেন। এটি ছিল তার ক্যারিয়ারের প্রথম হ্যাট্রিক এবং হ্যাট্রিকের দ্বিতীয় গোলটি ছিল আতলেতিকোর হয়ে তার ১০০তম গোল।
অ্যান্টনিও ভ্যালেন্সিয়া
লুইস অ্যান্টনিও ভ্যালেন্সিয়া মোস্কুয়েরা (জন্ম ৪ ই আগস্ট, ১৯৮৫), সাধারণ ভাবে যিনি অ্যান্টনিও ভ্যালেন্সিয়া () নামে পরিচিত, হলেন একজন ইকুয়েডরের ফুটবলার যিনি বর্তমানে ম্যানচেস্টার ইউনাইটেড এবং ইকুয়েডর জাতীয় দলে একজন রাইট উইঙ্গার হিসেবে খেলেন।
জন ও’শি
স্কুল জীবন শেষে ও'শি ওয়াটারফোর্ড ছেড়ে স্থানীয় ফুটবল অ্যাকাডেমিতে প্রশিক্ষণ নেন। পরবর্তীতে তিনি ম্যানচেস্টারে পাড়ি জমান ও ম্যানচেস্টার ইউনাইটেড ক্লাবে যোগ দেন। ১৭ বছর বয়সে ক্লাবের সাথে পেশাদার ফুটবলের জন্য চুক্তি করেন। ১৯৯৯ সালে অ্যাস্টন ভিলার বিপক্ষে তার অভিষেক ঘটে। পরে তিনি ধারে বোর্নমাউথ ও রয়াল অ্যান্টওয়ার্পে খেলেন এবং শেষমেশ ম্যানচেস্টার ইউনাইটেড দলেই ফেরৎ আসেন। তিনি লেফট-ব্যাক, রাইট-ব্যাক, সেন্টার-ব্যাক ও সেন্টার মিডফিল্ডে খেলেন।
সার্হিও আগুয়েরো
সার্হিও লেওনেল ‘‘কুন’’ আগুয়েরো দেল কাস্তিয়ো (, ; জন্ম: ২ জুন ১৯৮৮) একজন আর্জেন্টাইন ফুটবলার যিনি স্ট্রাইকার হিসেবে প্রিমিয়ার লীগের দল ম্যানচেস্টার সিটি এবং আর্জেন্টিনা জাতীয় দলে খেলছেন। ২০০৩ সালের ৫ জুলাই, মাত্র ১৫ বছর এবং ৩৫ দিন বয়সে সর্বকনিষ্ঠ খেলোয়াড় হিসেবে আর্জেন্টাইন প্রিমেরা দিভিসিওনে তার অভিষেক হয়। এর মাধ্যমে তিনি ১৯৭৬ সালে মারাদোনার গড়া রেকর্ডটি ভেঙ্গে ফেলেন। আগুয়েরো আর্জেন্টিনীয় ফুটবল কিংবদন্তী মারাদোনার জামাতা।
সার্হিও আগুয়েরো
২৮ আগস্ট, টটেনহ্যাম হটস্পারের বিপক্ষে আগুয়েরো তার তৃতীয় লীগ গোল করেন। খেলায় সিটি ৫–১ ব্যবধানে জয় লাভ করে। ১০ সেপ্টেম্বর, উইগান অ্যাথলেটিকের বিপক্ষে সিটির হয়ে আগুয়েরো তার প্রথম হ্যাট্রিক করেন এবং দলকে ৩–০ ব্যবধানের জয় এনে দেন। ১৮ সেপ্টেম্বর, ফুলহ্যামের বিপক্ষে তিনি জোড়া গোল করেন, কিন্তু খেলাটি ২–২ সমতায় শেষ হয়। ১ অক্টোবর, ব্ল্যাকবার্ন রোভার্সের বিপক্ষে খেলার ২৯তম মিনিটে ইনজুরি আক্রান্ত হয়ে আগুয়েরোকে মাঠ ছাড়তে হয়।
পাওলো মালদিনি
১৯৮৪-৮৫ মৌসুমে মাএ ১৬ বছর বয়সে উদিনেসের বিপক্ষে ম্যাচ দিয়ে সিরি এ তে মালদিনির অভিষেক ঘটে। ঐ ম্যাচে তিনি মাঠে বদলি হিসেবে নেমেছিলেন। ঐ মৌসুমে তিনি সিরি এ তে ঐ একটি ম্যাচই খেলেছিলেন। কিন্তু এর পরের মৌসুম থেকেই তিনি এসি মিলানের প্রথম একাদশের নিয়মিত খেলোয়াড়ে পরিণত হন। ১৯৮৭-৮৮ মৌসুমে তিনি মিলানের হয়ে প্রথমবারের মতো সিরি এ জিতেন। এর পরের দুই মৌসুমে এসি মিলান টানা উয়েফা চ্যাম্পিয়নস লিগ জেতে। ১৯৯১-৯২ মৌসুম থেকে ১৯৯৩-৯৪ মৌসুম পর্যন্ত এসি মিলান টানা তিনবার সিরি এ জিতে। এর মধ্যে ১৯৯১-৯২ মৌসুমে মিলান অপরাজিত থেকে সিরি এ চ্যাম্পিয়ন হয় এবং ১৯৯৩-৯৪ মৌসুমে সিরি এ জেতার পাশাপাশি উয়েফা চ্যাম্পিয়নস লিগও জেতে। ঐ সময় মালদিনি, ফ্রাংকো বারেসি, আলেসান্দ্রো কোস্তাকুর্তা ও মাউরো টাসোট্টি সমন্বয়ে গঠিত মিলানের ডিফেন্সকে সর্বকালের অন্যতম সেরা ডিফেন্স লাইন-আপ বলে মনে করা হয়। পরবর্তীতে ফ্রাংকো বারোসির অবসরের পর তিনি আলেসান্দ্রো নেস্তার সাথেও ডিফেন্সে শক্তিশালী জ়ুটি গড়ে তুলেছিলেন।
১৯৯৪ সালে মিলানকে সিরি এ ও উয়েফা চ্যাম্পিয়নস লিগ জেতাতে এবং ইতালিকে বিশ্বকাপের ফাইনালে নিয়ে যেতে গুরুত্বপুর্ণ ভূমিকা পালন করায় মালদিনি ঐ বছর ওয়ার্ল্ড সকার ম্যাগাজিনের বর্ষসেরা ফুটবলার নির্বাচিত হন। তিনি প্রথম ডিফেন্ডার হিসেবে ঐ পুরস্কারটি জিতেন। ১৯৯৫-৯৬ সালে তিনি মিলানের হয়ে ৫ম বারের মতো সিরি এ জেতেন।
সার্হিও আগুয়েরো
আর্জেন্টিনার সিনিয়র দলের হয়ে আগুয়েরোর অভিষেক হয় ২০০৬ সালের ৩ সেপ্টেম্বর ব্রাজিলের বিপক্ষে একটি প্রীতি খেলায়। একজন টিনএজার হিসেবে তিনি আর্জেন্টিনার হয়ে ফিফা যুব চ্যাম্পিয়নশীপগুলোতেও অংশগ্রহন করেন। লিওনেল মেসি এবং ফেরন্যান্দো গ্যাগোর সাথে তিনি ২০০৫ ফিফা যুব চ্যাম্পিয়নশীপ জিতেন। এছাড়া ২০০৮ গ্রীষ্মকালীন অলিম্পিকেও তারা বিজয়ী হয়।
এদিনসন কাভানি
কাভানি তার কর্মজীবন শুরু করেন মন্তেভিদিও শহরের দানুবিও নামক ক্লাবে। সেখানে তিনি দুই বছর খেলেন। এরপর ২০০৭ সালে তিনি যোগ দেন পালেরমোতে। তিনি ক্লাবে চারটি মৌসুম কাটান এবং লীগের ১০৯ খেলায় ৩৪ গোল করেন। ২০১০ সালে, কাভানি যোগ দেন নাপোলিতে। ২০১১–১২ মৌসুমে, তিনি ক্লাবের হয়ে কোপা ইতালিয়া শিরোপা জিতেন। যা ক্লাবের হয়ে তার প্রথম সম্মাননা। ঐ প্রতিযোগিতায় তিনি ৫ গোল করে শীর্ষ গোলদাতা হন। নাপোলির হয়ে প্রথম দুই মৌসুমে কাভানি ৩৩টি করে গোল করেন এবং তৃতীয় মৌসুমে ৩৮টি গোল করে মৌসুমে সিরি এ এর সর্বোচ্চ গোলদাতা হন। ২০১৩ সালের ১৬ জুলাই, ৬৪ মিলিয়ন ইউরোর বিনিময়ে পিএসজিতে স্থানান্তরিত হন কাভানি।
ওয়েইন রুনি
৯ বছর বয়সে রুনি এভারটনের যুবদলে যোগ দেন । ২০০২ সালে তিনি এভারটনের হয়ে পেশাদার ফুটবলে তার অভিষেক ঘটে । দুই বছর মার্সিসাইড ক্লাবে কাটানোর পর ২০০৪ সালে তিনি £২৫.৬ মিলিয়ন ইউরোর বিনিময়ে ম্যানচেস্টার ইউনাইটেডে যোগ দেন । সেই বছরেই তিনি তার ডাকনাম “ওয়াজ্জা” অর্জন করেন । । তিনি ম্যানচেস্টার ইউনাইটেডের হয়ে ৫ টি প্রিমিয়ার লীগ শিরোপা, ১ টি উয়েফা চ্যাম্পিয়নস লীগ শিরোপা, ১ টি ফিফা ক্লাব বিশ্বকাপ শিরোপা এবং ২ টি লীগ কাপ শিরোপা জেতেন । ২০১৩ সালের সেপ্টেম্বর মাসে, ওয়েইন রুনি ম্যানচেস্টার ইউনাইটেডের হয়ে নিজের ২০০তম গোল করেন যা তাকে ক্লাবটির ইতিহাসে ৪র্থ সর্বোচ্চ গোলদাতার আসনে বসায়।
সার্হিও আগুয়েরো
আগুয়েরো ২০১২–১৩ মৌসুম শুরু করেন ২০১২ এফএ কমিউনিটি শিল্ডে চেলসির বিপক্ষে খেলার মাধ্যমে, যেখানে সিটি ৩–২ গোলের ব্যবধানে জয় লাভ করে। সাউদ্যাম্পটনের বিপক্ষে ম্যানচেস্টার সিটির প্রথম লীগ খেলার ১৩তম মিনিটে হাঁটুর ইনজুরিতে আক্রান্ত হওয়ার কারণে আগুয়েরোকে স্ট্রেচারে করে নিয়ে যাওয়া হয়। ইনজুরি থেকে ফিরে আর্সেনালের বিপক্ষে প্রথম মাঠে নামেন আগুয়েরো। ২৯ সেপ্টেম্বর, ফুলহ্যামের বিপক্ষে আগুয়েরো মৌসুমে তার প্রথম গোল করেন। খেলায় ম্যানচেস্টার সিটি ১–২ ব্যবধানে জয় লাভ করে। ৬ অক্টোবর, সান্ডারল্যান্ডের বিপক্ষে সিটির ৩–০ ব্যবধানে জয়ের খেলায়ও তিনি একটি গোল করেন। এরপর তিনি গোল করেন ১১ নভেম্বর টটেনহামের বিপক্ষে সিটির ২–১ গোলে জয়ের খেলায়। পরের সপ্তাহে অ্যাস্টন ভিলার বিপক্ষে তিনি জোড়া গোল করেন, খেলায় সিটি ৫–০ গোলের ব্যবধানে জয় লাভ করে। এছাড়া আগুয়েরো ঘরের মাঠে চ্যাম্পিয়নস লিগের খেলায় আয়াক্স এবং রিয়াল মাদ্রিদের বিপক্ষেও গোল করেন। এরপর তিনি গোল করেন ১৫ ডিসেম্বর নিউকাসল ইউনাইটেডের বিপক্ষে, খেলায় সিটি ৩–১ গোলের ব্যবধানে জয় লাভ করে। ২৯ ডিসেম্বর, নরউইচের বিপক্ষে সিটির ৪–৩ গোলে জয়ের খেলায়ও তিনি গোল করেন। ২০১৩ সালের ২ জানুয়ারি, স্টোক সিটির বিপক্ষে পেনাল্টি থেকে একটি গোল দেওয়ার পর খেলার ৭৩তম মিনিটে হ্যামস্ট্রিং ইনজুরিতে আক্রান্ত হন আগুয়েরো।
ফাগনার কনসার্ভা লেমোস
ফাগনার মাত্র ১৭ বছর বয়সে ২০০৬ সালে, করিন্থিয়ান্সের হয়ে অভিষেক করেন। তিনি উক্ত ম্যাচে ৪–০ গোলে জয়লাভ করে। অতঃপর ২০০৭ সালে, তিনি পিএসভি আইন্দোভেনে যোগদান করেন। ২০০৯ সালেম তিনি ভাস্কো দা গামায় যোগদান করেন। উক্ত ক্লাবের হয়ে তিনি ২০০৯ সালে সিরি বি ট্রফি জয়লাভ করেন। ২০১১ সালে, তিনি কোপা দো ব্রাজিল জয়লাভ করেন।
জো
সাঁও পাউলুতে জন্মগ্রহণকারী জো ব্রাজিলের বিখ্যাত ক্লাব দল করিন্থিয়ান্সের পক্ষে ২০০৩ থেকে ২০০৫ সাল পর্যন্ত খেলেন। দলের পক্ষে ৫৪ খেলায় অংশ নিয়ে ২৩ গোল করেছিলেন তিনি। এরপর তিনি ২০০৫ সালে রুশ ক্লাব সিএসকেএ মস্কোতে চলে যান। প্রথম মৌসুমেই মস্কোর পক্ষে ১৮ খেলায় ১৪ গোল করেন। উয়েফা চ্যাম্পিয়ন্স লীগে ইন্টার মিলানের বিপক্ষে দুই গোল করলেও স্যান সিরোতে অনুষ্ঠিত খেলায় তার দল নাটকীয়ভাবে ৪-২ ব্যবধানে হেরে যায়। সর্বসাকুল্যে মস্কোর পক্ষে ৭৭ খেলায় ৪৪ গোল করেছিলেন জো।
সার্হিও আগুয়েরো
২০১০ সালের ২৭ আগস্ট, ইন্টার মিলানের বিপক্ষে ইউরোপীয়ান সুপার কাপের ফাইনালে ২–০ ব্যবধানে জয় লাভ করে আতলেতিকো। আগুয়েরো একটি গোল করেন এবং একটি গোলে সহায়তা করেন। ২০১১ সালের ৪ জানুয়ারি, আতলেতিকো মাদ্রিদের দাপ্তরিক ওয়েবসাইটে ক্লাবের সাথে আগুয়েরোর নতুন চুক্তি নিশ্চিত করা হয়, যার মেয়াদ ছিল ২০১৪ সাল পর্যন্ত। এর পরের দিনই তাকে দলের সহ-অধিনায়কের দায়িত্ব দেওয়া হয়।
সার্হিও আগুয়েরো
ইনজুরি সারিয়ে ১৮ অক্টোবর চ্যাম্পিয়নস লিগে ভিয়ারিয়ালের বিপক্ষে খেলার ৬২তম মিনিটে দি জং এর বদলি হিসেবে নামেন এবং ৯৩ মিনিটে দলের হয়ে জয়সূচক গোল করেন আগুয়েরো। ২৩ অক্টোবর আগুয়েরো ম্যানচেস্টার ডার্বিতে অংশগ্রহন করেন এবং খেলার ৬৯তম মিনিটে একটি গোল করেন। খেলায় সিটি ম্যানচেস্টার ইউনাইটেডকে ৬–১ ব্যবধানে বিধ্বস্ত করে। ১ নভেম্বর, ফিফা ব্যালোন দি’অরের সংক্ষিপ্ত তালিকায় আগুয়েরোর নামও ঘোষণা করা হয়।
কার্লেস আলেনা
২০০৫ সালে ৭ বছর বয়সে আলেনা বার্সেলোনার যুব প্রশিক্ষণ কেন্দ্র লা মাসিয়ায় যোগ দেন। তার পেশাদার ফুটবলার জীবন শুরু হয় ২০১৫ সালে বার্সেলোনা বি দলের হয়ে। ২০১৬ সালের ৩০ নভেম্বর তার বার্সেলোনা মূল দলে অভিষেক হয় "হারকিউলিস ফুটবল ক্লাব" এর বিপক্ষে। ওই ম্যাচেই তিনি বার্সেলোনার হয়ে তার প্রথম গোল করেন। ২০১৮ সালের জুলাই মাসে আলেনাকে বার্সেলোনা মূল দলের সাথে সংযুক্ত করা হয়।
লিওনেল মেসি
বার্সেলোনার হয়ে স্পেনীয় সুপার কাপ জেতার মাধ্যমে মৌসুম শুরু করেন মেসি। ১৪ আগস্ট, প্রথম লেগের খেলায় স্যান্তিয়াগো বের্ন্যাবেউ স্টেডিয়ামে রিয়াল মাদ্রিদের বিপক্ষে মেসি একটি গোল করেন। খেলাটি ২–২ সমতায় শেষ হয়। ১৭ আগস্ট, দ্বিতীয় লেগের খেলায় ক্যাম্প ন্যু-তে মেসি জোড়া গোল করেন এবং বার্সেলোনা ৩–২ ব্যবধানে জয় লাভ করে। এতে করে রিয়াল মাদ্রিদের বিপক্ষে একটি ড্র ও একটি জয় নিয়ে ৫–৪ গোল ব্যবধানে শিরোপা জিতে বার্সেলোনা। ২৬ আগস্ট, পোর্তোর বিপক্ষে ইউরোপীয় সুপার কাপের খেলায় মেসি একটি গোল করেন এবং দলকে ২–০ গোলের ব্যবধানে জয় এনে দেন।
১৭ সেপ্টেম্বর, মেসি ওসাসুনার বিপক্ষে হ্যাট্রিক করেন এবং বার্সেলোনা ৮–০ ব্যবধানে বড় জয় লাভ করে। খেলায় মেসি তার প্রথম গোলটি মরোক্কোর সুফিয়ান নামক ১০ বছরের এক শিশুর জন্য উত্‍সর্গ করেন, যে একটি বিরল পায়ের রোগে আক্রান্ত। মেসি সাধারনত গোল করার পর দু’হাত দিয়ে আকাশের দিকে ইশারা করেন, কিন্তু ঐ খেলায় প্রথম গোলটি করার পর তিনি হাত দিয়ে তার উরুতে চড় মেরেছিলেন, যা সুফিয়ানের প্রতি ইঙ্গিত বহন করে।
২৪ সেপ্টেম্বর, অ্যাটলেটিকো মাদ্রিদের বিপক্ষে মেসি হ্যাট্রিক করেন এবং দলকে ৫–০ ব্যবধানের বড় জয় এনে দেন। ২৮ সেপ্টেম্বর, বাতে বরিসভের বিপক্ষে চ্যাম্পিয়ন্স লীগে মৌসুমে মেসি তার প্রথম দুই গোল করেন। এতে করে, সব ধরনের প্রতিযোগিতায় বার্সেলোনার হয়ে ১৯৪ গোল করে বার্সেলোনার দ্বিতীয় সর্বোচ্চ গোলদাতা কুবালাকে স্পর্শ করেন মেসি। ১৫ অক্টোবর, লা লিগায় রেসিং স্যান্তেন্দার-এর বিপক্ষে জোড়া গোল করার মাধ্যমে ১৯৬ গোল নিয়ে মেসি কুবালাকে ছাড়িয়ে যান এবং লা লিগায়ও ১৩২ গোল নিয়ে বার্সেলোনার হয়ে দ্বিতীয় সর্বোচ্চ গোলদাতায় পরিনত হন। ১ নভেম্বর, ভিক্টোরিয়া প্লাজেন-এর বিপক্ষে মেসি হ্যাট্রিক করেন, যার প্রথম গোলটি বার্সেলোনার হয়ে তারর ২০০তম গোল ছিল। ১৮ ডিসেম্বর, ফিফা ক্লাব বিশ্বকাপের ফাইনালে স্যান্তোসের বিপক্ষে মেসি জোড়া গোল করেন এবং দলকে ৪–০ ব্যবধানের বড় জয় এনে দেন। মেসিকে ম্যান অব দ্য ম্যাচ এবং প্রতিযোগিতার সেরা খোলোয়াড় হিসেবে গোল্ডেন বলের পুরস্কার দেওয়া হয়।
লেরয় সানে
২ আগস্ট ২০১৬ সালে ৫ বছরের চুক্তিতে তিনি ম্যানচেস্টার সিটি ফুটবল ক্লাব যোগ দেন। ম্যানচেস্টার সিটি তাকে আনতে ৪৬.৫ মিলিয়ন পাউন্ড খরচ করে। ১০ সেপ্টেম্বর ম্যানচেস্টার ডার্বিতে তার অভিষেক হয়। অভিষেক ম্যাচে ২-১ গোলের জয় পায় ম্যানচেস্টার সিটি।
ক্রিস্তিয়ানো রোনালদো
১২ জানুয়ারি ২০০৮ সালে, রোনালদো ইউনাইটেডের হয়ে প্রথম হ্যাট্রিক করেন নিউক্যাসেল ইউনাইটেডের বিরুদ্ধে ঘরের মাঠ ওল্ড ট্রাফোর্ডে যা ইউনাইটেডকে প্রিমিয়ার লীগ পয়েন্টতালিকায় শীর্ষে তুলে আনে। রিডিং এর বিরুদ্ধে খেলায় তিনি ২৩ তম প্রিমিয়ার লীগ গোল করেন যা ২০০৬-০৭ মৌসুমে করা গোলের সমান ছিল। ২০ ফেব্রুয়ারিতে অলিম্পিক লিওর বিরুদ্ধে একজন অসনাক্ত লিও সমর্থক রোনালদো এবং ন্যানির চোখে লেজার মারে যা নিয়ে উয়েফা পরে তদন্ত করে। এই ঘটনার জন্য লিওকে ১ মাস পর ৫,০০০ ফ্রাঙ্ক (£২,৪২৭) জরিমানা করা হয়।
ক্লাউদিও ব্রাভো
ক্লাউদিও আন্দ্রেস ব্রাভো মুনোজ (জন্মঃ ১৩ এপ্রিল ১৯৮৩), যিনি ক্লাউদিও ব্রাভো নামে পরিচিত, ইংলিশ প্রিমিয়ার লীগ এর দল ম্যানচেস্টার সিটি ও চিলি দলের হয়ে গোলরক্ষক হিসেবে খেলেন। তিনি "কোলো কোলো"র হয়ে তার পেশাদার ক্যারিয়ার শুরু করেন। ২০০৬ সালে তিনি লা লীগার দল "রিয়াল সোসিয়েদাদ" এ যোগ দেন। ১৪ ফেব্রুয়ারি ২০১০, তিনি "জিমনাস্টিক দি তারাগোনা"র বিপক্ষে ফ্রি-কিক থেকে তার প্রথম গোল করেন। ২০১৪ সালে তিনি দ্বিতীয় চিলিয়ান ফুটবলার হিসেবে বার্সেলোনায় যোগ দেন। ২০১৬ সালে তিনি ১ কোটি ৭০ লক্ষ ইউরোর বিনিময়ে ম্যানচেস্টার সিটি তে যোগ দেন।
ম্যানচেস্টার ইউনাইটেড ফুটবল ক্লাব
১৯৯৬-৯৭ মৌসুমে তারা আবার লীগ জেতে ও এরিক ক্যান্টোনা ৩০ বছর বয়সে অবসরের ঘোষণা দেন। তারা পরবর্তী মৌসুম ভালোভাবে শুরু করলেও আর্সেনালের পরে দ্বিতীয় স্থান লাভ করে।
সার্হিও আগুয়েরো
২০১০ সালের বিশ্বকাপ ফুটবলে আর্জেন্টিনা দলে জায়গা পান আগুয়েরো। গ্রুপ পর্বের দ্বিতীয় খেলায় দক্ষিণ কোরিয়ার বিপক্ষে তার অভিষেক হয়। খেলার ৭৫তম মিনিটে কার্লোস তেবেসের বদলি হিসেবে নামেন তিনি। খেলায় গঞ্জালো হিগুয়েইনের তৃতীয় গোলে তিনি সহায়তা করেন। আর্জেন্টিনা খেলায় ৪–১ ব্যবধানে জয়লাভ করে। তবে কোয়ার্টার ফাইনালে জার্মানির বিপক্ষে হেরে যাবার ফলে আর্জেন্টিনাকে প্রতিযোগিতা থেকে বিদায় নিতে হয়।
সার্হিও আগুয়েরো
এই মৌসুমে আতলেতিকো মাদ্রিদে যোগ দেন উরুগুয়ের স্ট্রাইকার দিয়েগো ফরলান। ফলে দলের আক্রমনভাগ সজ্জিত হয় আগুয়েরো এবং ফরলানকে নিয়ে। ২০০৮–০৯ মৌসুমেও আগুয়েরো নিজেকে দলের নিয়মিত গোলদাতা হিসেবে পরিচয় করিয়ে দেন। ২০০৮ সালের ১৬ সেপ্টেম্বর, তিনি চ্যাম্পিয়নস লিগে পিএসভি এর বিপক্ষে তার প্রথম গোল করেন। খেলায় আতলেতিকো মাদ্রিদ ৩–০ ব্যবধানে জয় লাভ করে এবং দ্বিতীয় পর্বে নিজেদের স্থান নিশ্চিত করে।
অ্যালিসন বেকার
২০১৩ সালে, অ্যালিসন ইন্টারন্যাশনালে খেলার মাধ্যমে তার পেশাদার ক্যারিয়ার শুরু করেন, যেখানে তিনি ১০০টিরও বেশি খেলায় অংশগ্রহণ করেন এবং সেখানে খেলা ৪ মৌসুমে ক্লাবের হয়ে চ্যাম্পিওনাতো গৌচো জয়লাভ করেন। ২০১৬ সালে, তিনি রোমার সাথে ৭.৫ মিলিয়ন ইউরোর বিনিময়ে চুক্তিবদ্ধ হন, যেখানে তিনি প্রাথমিকভাবে শুরু লাইন আপে স্থান পাননি। সেসময় তিনি ওজিক স্টেন্সনির বদলি হিসেবে খেলতেন।
এনগোলো কঁতে
ইউএস বুলোগ্নের হয়ে খেলার মাধ্যমে কান্তে তার পেশাদার ক্যারিয়ার শুরু করেন এবং পরবর্তীতে দুই মৌসুমের জন্য স্তাদ মালয়ার্ব কঁনের লীগ ১-এ খেলেন। ২০১৫ সালে, তিনি প্রিমিয়ার লীগ ক্লাব লেস্টার সিটিতে ৫.৬ মিলিয়ন ইউরোর বিনিময়ে এক চুক্তি স্বাক্ষর করেন। যোগদানের পর থেকেই তিনি ক্লাবটির একজন অখণ্ড খেলোয়াড়ে পরিণত হন। তিনি ২০১৫–১৬ মৌসুমে লেস্টার সিটিকে তাদের ইতিহাসে প্রথম প্রিমিয়ার লীগ শিরোপা জয়লাভ করতে সাহায্য করেন। তিনি উক্ত ক্লাবের হয়ে শুধুমাত্র একটি মৌসুম অতিবাহিত করেন। এর পরবর্তী বছরে, তিনি প্রিমিয়ার লীগের এক ক্লাব চেলসিতে ৩২ মিলিয়ন ইউরোর যোগদান করেন। চেলসিতে যোগদানের প্রথম মৌসুমেই তিনি আবারো প্রিমিয়ার লীগ শিরোপা জয়লাভ করতে সক্ষম হন। ২০১৬–১৭ মৌসুমে, তিনি পিএফএ খেলোয়াড়দের বছরের সেরা খেলোয়াড় এবং এফডাব্লিউএ বছরের সেরা ফুটবলারের পুরষ্কার জয়লাভ করেন। ১৯৯২ এবং ১৯৯৩ সালে এরিক কাঁতোয়াঁর পর, তিনি প্রথম খেলোয়াড় হিসেবে একজন আউটফিল্ড খেলোয়াড় হিসেবে পরপর দুই প্রিমিয়ার লীগ শিরোপা দুই ক্লাবের হয়ে জয়লাভ করেন।
ক্রিস্তিয়ানো রোনালদো
২১ মে ২০০৮ সালে, চ্যাম্পিয়ন্স লীগের ফাইনালে প্রিমিয়ার লীগ প্রতিদ্বন্দ্বী চেলসির বিরুদ্ধে ২৬ মিনিটে ইউনাইটেডের প্রথম গোল করেন যদিও চেলসি খেলার ৪৫ মিনিটে সমতাসূচক গোল করে। অতিরিক্ত সময় পর্যন্ত খেলা ১-১ গোলে অমীমাংসিত থাকে যার ফলে তা টাইব্রেকারে গড়ায়। পেনাল্টি শুট আউটে রোনালদো গোল করতে ব্যর্থ হন, যদিও জন টেরি বল জালে জড়াতে ব্যর্থ হন যার ফলে ইউনাইটেড সাডেন ডেথে ৬-৫ গোলে বিজয়ী হয়। রোনালদো ভক্তদের ভোটে ম্যান অফ দ্যা ম্যাচ নির্বাচিত হন, এবং ৪২ গোল করার মাধ্যমে ওই মৌসুম শেষ করেন। ওই চ্যাম্পিয়ন্স লীগে তিনি সর্বোচ্চ গোলদাতা হিসেবে উয়েফা সেরা ফরওয়ার্ড এবং উয়েফা টুর্নামেন্ট সেরা খেলোয়াড় নির্বাচিত হন।
৫ জুন ২০০৮ সালে স্কাই স্পোর্টস খবর প্রকাশ করে রোনালদো রিয়াল মাদ্রিদে জেতে ইচ্ছুক, যদি তারা তাঁকে সেই পরিমাণ অর্থ প্রস্তাব করে যা তাঁকে বছরের শুরুতে করা হয়েছিল। ৯ জুন ইউনাইটেড কর্তৃপক্ষ মাদ্রিদের বিপক্ষে রোনালদোকে দলে নেয়ার তথাকথিত তৎপরতার ব্যপারে ফিফার কাছে অভিযোগ দাখিল করে, যদিও ফিফা কোন ব্যবস্থা গ্রহণ করতে অস্বীকৃতি জানায়। তার ট্রান্সফারের পক্ষে জল্পনা-কল্পনা ৬ আগস্ট পর্যন্ত চলতে থাকে যখন রোনালদো নিশ্চিত করেন যে তিনি আর কমপক্ষে একবছর ওল্ড ট্রাফোর্ডে থাকবেন।
কাকা (ফুটবলার)
তিনি আট বছর বয়সে একটি স্থানীয় ক্লাবের হয়ে তার ফুটবল ক্যারিয়ার শুরু করেন। সে সময়ে তিনি টেনিসও খেলতেন এবং পনেরো বছর বয়সে সাও পাওলো এফ সির সাথে পেশাদারী চুক্তি করার পরই তিনি ফুটবল খেলাকে ক্যারিয়ার হিসাবে বেছে নেয়ার ব্যাপারে সিদ্ধান্ত নেন। ২০০৩ সালে তিনি €৮.৫ মিলিয়নে ট্রান্সফার ফির বিনিময়ে এ সি মিলানে যোগদান করেন এবং মিলানে অবস্থানকালেই তিনি ব্যালন ডি' অর এবং ২০০৭ সালের ফিফা ওয়ার্ল্ড প্লেয়ার অফ দ্য ইয়ার পুরস্কার লাভ করেন। মিলানের হয়ে এই সাফল্যের পর ২০০৯ সালে ট্রান্সফার ফির তৃতীয় সর্বোচ্চ রেকর্ড €৬৫ মিলিয়নের বিনিময়ে রিয়াল মাদ্রিদ ফুটবল ক্লাবে যোগ দেন। খেলাধুলার পাশাপাশি তিনি তার মানবসেবামূলক কাজের জন্যেও পরিচিত। ২০০৪ সালে তিনি সর্বকনিষ্ঠ মানুষ হিসাবে জাতিসংঘের বিশ্ব খাদ্য কর্মসূচির দূত হিসেবে মনোনীত হন। খেলাধূলার পাশাপাশি তিনি তার মানবসেবামূলক কাজে অবদান রাখায় ২০০৮ ও ২০০৯ সালে বিশ্বের সবচেয়ে প্রভাবশালী ব্যক্তিদের তালিকায় "টাইম" ১০০ তে জায়গা করে নেন. তিনি প্রথম অ্যাথলেট , যার টুইটার এ ফলোয়ার এর সংখ্যা ১০ মিলিয়নের চেয়ে বেশি।.
ফুটবল ক্লাব বার্সেলোনা
১৯৮৮ সালে ইয়োহান ক্রুইফ ম্যানেজার হিসেবে দলে ফিরে আসেন। তিনি পেপ গার্দিওলা, জোসে মারি বাকেরো, জিকি বেগিরিস্তেইনের মত স্পেনীয় খেলোয়াড়দের এবং রোনাল্দ কোয়ম্যান, মাইকেল লওড্রাপ এবং রোমারিওর মত আন্তর্জাতিক তারকাদের একত্রিত করেন। তার অধীনে ১৯৯১ থেকে ১৯৯৪ সাল পর্যন্ত টানা চার মৌসুমে বার্সেলোনা লা লিগা শিরোপা জিতে। তারা ১৯৮৯ সালে কাপ উইনার্স কাপের ফাইনালে এবং ১৯৯২ সালে ইউরোপীয় কাপের ফাইনালে স্যাম্পদোরিয়াকে হারায়। এছাড়া তারা, ১৯৯০ সালে কোপা দেল রে, ১৯৯২ সালে ইউরোপীয়ান সুপার কাপ এবং তিনটি স্পেনীয় সুপার কোপা জিতে। ২০১১ সালে গার্দিওলার দায়িত্ব গ্রহনের আগ পর্যন্ত মোট ১১টি শিরোপা নিয়ে ইয়োহান ক্রুইফ বার্সেলোনার সবচেয়ে সফল ম্যানেজার ছিলেন। তিনি টানা আট বছর বার্সেলোনার ম্যানেজারের দায়িত্বে ছিলেন। ক্রুইফের শেষ দুই মৌসুমে বার্সেলোনা কোন শিরোপার দেখা পায়নি। ফলে ম্যানেজারের দায়িত্ব থেকে ক্রুইফ সরে দাড়ান।
কেলেচি ইহিয়ানাচো
ইহিয়ানাচো ২০১৪ সালের ১০ জানুয়ারিতে ম্যানচেস্টার সিটি একাডেমিতে যোগ দেন। ২০১৪-১৫ মৌসুমের আগে ম্যানচেস্টার সিটির যুবদল প্রস্তুতি ম্যাচ খেলতে যুক্তরাষ্ট্রে যায়, তখন তিনি প্রথমবার দলে সুযোগ পায়। স্পোর্টিং কানসাস সিটি'র বিপক্ষে সেবার অভিষেক হয়ে কেলেচির, সেই ম্যাচে তার দেয়া একটি গোলের সুবাদে ৪-১ গোলের বিশাল জয় পায় ম্যানচেস্টার সিটি। উয়েফা যুব লিগে ম্যানচেস্টার সিটি অনুর্ধ-১৯ দলের হয়ে তিনি খেলেন, তবে প্রথম ম্যাচেই মাত্র ১১ মিনিট সময়ে তিনি ইনজুরি হন।
সার্হিও আগুয়েরো
২০০৬ সালের মে মাসে, প্রায় ২৩ মিলিয়ন ইউরোর বিনিময়ে স্পেনীয় ক্লাব আতলেতিকো মাদ্রিদে যোগ দেন আগুয়েরো। ২০০৬ সালের ১৭ সেপ্টেম্বর, অ্যাথলেতিক বিলবাও এর বিপক্ষে লা লিগায় আগুয়েরো তার প্রথম গোল করেন। খেলায় আতলেতিকো মাদ্রিদ ৪–১ ব্যবধানে জয় লাভ করে। ১৪ অক্টোবর, হুয়েলভার বিপক্ষে তিনি হাত দিয়ে গোল করে বিতর্কের সৃষ্টি করেন। আতলেতিকো মাদ্রিদের হয়ে সব ধরনের প্রতিযোগিতায় ৭ গোল নিয়ে মৌসুম শেষ করেন আগুয়েরো।
মাউরো ইকার্দি
২০০৮–০৯ মৌসুমের শুরুতে বার্সেলোনায় যোগ দেন ইকার্দি। সেখানে তিনি অনূর্ধ্ব ১৭ দলের হয়ে খেলতে শুরু করেন। পরের মৌসুমে অনূর্ধ্ব ১৯ দলে তিনি সুযোগ পান। ২০১১ সালের জানুয়ারিতে, ধার হিসেবে তিনি স্যাম্পদোরিয়ায় যোগ দেন। বার্সেলোনা ত্যাগ সম্পর্কে তিনি বলেন যে এটি কোন খারাপ সিদ্ধান্ত ছিলন, এবং তিনি বিশ্বাস করতেন যে তিনি ভালো করবেন।
অ্যারন মুয়
মুয় সিডনিতে জন্মগ্রহণ করেন। তিনি স্থানীয় ক্লাব নিউ সাউথ ওয়েলস ইন্সটিটিউট অফ স্পোর্ট এবং বোল্টন ওয়ান্ডারার্সের যুব পর্যায়ের হয়ে খেলার মাধ্যমে তার ফুটবল ক্যারিয়ার শুরু করেন। তিনি ২০০৯ সালে, বোল্টন ওয়ান্ডারার্সের জ্যেষ্ঠ পর্যায়ের হয়ে পেশাদার ক্যারিয়ার শুরু করেন। অতঃপর ২০১০ সালে, তিনি সেন্ট মিরেনে যোগদান করেন। তিনি ২০১২ সালে, ওয়েস্টার্ন সিডনি ওয়ান্ডারার্সের হয়ে খেলার মাধ্যমে পুনরায় সিডনিতে ফিরে আসেন। এর ২ বছর পর, তিনি মেলবোর্ন সিটিতে যোগদান করেন, যেখানে তিনি ২ মৌসুম যাপন করেন। ২০১৬ সালে, তিনি প্রিমিয়ার লীগ ক্লাব ম্যানচেস্টার সিটিতে যোগদান করেন। অবিলম্বে তাকে প্রিমিয়ার লীগের অন্য আরেক ক্লাব হাডার্সফিল্ড টাউনে ধারে প্রেরণ করা হয়, যেখানে তিনি ক্লাবটিকে প্রিমিয়ার লীগে উত্তীর্ণ হতে সাহায্য করেন। ২০১৭ সালের জুন মাসে, তিনি স্থায়ীভাবে হাডার্সফিল্ড টাউনে যোগদান করেন।
ক্রিস্তিয়ানো রোনালদো
১৯ মার্চ ২০০৮ সালে, রোনালদো বোল্টনের বিরুদ্ধে প্রথম বারের মত ইউনাইটেডের অধিনায়কত্ব পালন করেন। ওই খেলায় তার জোড়া গোলের সুবাদে ইউনাইটেড ২-০ গোলে জয়লাভ করে। ওই খেলার দ্বিতীয় গোলটি মৌসুমে তার ৩৩ তম গোল ছিল, যার মাধ্যমে তিনি ইউনাইটেডের পক্ষে ১৯৬৭-৬৮ মৌসুমে জর্জ বেস্টের এক মৌসুমে করা ৩২ গোলের রেকর্ড ভেঙ্গে দেন। ২৯ মার্চ রোনালদো অ্যাস্টোন ভিলার বিরুদ্ধে আবারও জোড়া গোল করেন যা মৌসুমে তার গোলসংখ্যা ৩৫এ উন্নীত করে। রোনালদো তার টানা গোল করার পুরস্কার পান প্রথম উইঙ্গার হিসেবে ইউরোপিয়ান গোল্ডেন শু অ্যাওয়ার্ড লাভের মাধ্যমে।
দোগলাস কোস্তা
২০০৮ সালের ব্রাজিলীয় ক্লাব গ্রেমিওর হয়ে খেলার মাধ্যমে কোস্তা তার জ্যেষ্ঠ ক্যারিয়ার শুরু করেন। অতঃপর তিনি ২০১০ সালের জানুয়ারি মাসে, প্রায় ৬ মিলিয়ন ইউরোর বিনিময়ে ইউক্রেনীয় ক্লাব শাখতার ডোনেৎস্কে যোগদান করেন। সেখানে তিনি বেশ কয়েকটি ট্রফি জয়লাভ করেন, যার মধ্যে ২০১০–১১ মৌসুমের ঘরোয়া ট্রফি, ২০১০–১১ ইউক্রেনীয় কাপ এবং সুপার কাপ অন্যতম। ২০১৫ সালে, তিনি ৩০ মিলিয়ন ইউরোর বিনিময়ে বুন্দেসলিগার ক্লাব বায়ার্ন মিউনিখে যোগদান করেন।
হাভিয়ের মাশ্চেরানো
২৪ ফেব্রুয়ারি, শেফিল্ড ইউনাইটেডের বিপক্ষে মাশ্চেরানোর অভিষেক হয়। খেলায় লিভারপুল ৪–০ ব্যবধানে জয় লাভ করে। খেলা শেষে লিভারপুল ম্যানেজার রাফায়েল বেনিতেজ এবং অধিনায়ক স্টিভেন জেরার্ড তার প্রশংসা করেন। ৩১ মার্চ, আর্সেনালের বিপক্ষে খেলার পর বেনিতেজ মাশ্চেরানোকে “মন্সটার অফ এ প্লেয়ার (Monster of a player)” নামকরণ করেন। একইভাবে তার সতীর্থরাও তার প্রতি মুগ্ধ হন। তার সম্পর্কে শাবি আলোনসো বলেন, “মাঠে তার মস্তিষ্ক ঠান্ডা থাকে। প্রতি মূহুর্তে সে খেলা সম্পর্কে চিন্তা ও বিশ্লেষণ করে।” চ্যাম্পিয়নস লিগে মাশ্চেরানোর অভিষেক হয় ৩ এপ্রিল, পিএসভি আইন্দোভেনের বিপক্ষে কোয়ার্টার ফাইনালের প্রথম লেগের খেলায়। খুব তাড়াতাড়ি দলের প্রথম একাদশে জায়গা করে নেয়ায়, ২০০৭ সালে চ্যাম্পিয়নস লীগের ফাইনালে মিলানের বিপক্ষে খেলতে নামেন মাশ্চেরানো। তিনি এবং তার সতীর্থ আলোনসো খেলার অধিকাংশ সময়েই সফলভাবে ক্ল্যারেন্স সিডর্ফ এবং কাকার মত খেলোয়াড়দের আক্রমণ দমিয়ে রাখেন, কিন্তু শেষপর্যন্ত জয়ের স্বাদ পাননি তারা। খেলায় মিলান ২–১ ব্যবধানে জয় লাভ করে। তিনি লিভারপুলের অফিসিয়াল ওয়েবসাইটে সমর্থকদের ভোটে লিভারপুলের পক্ষে ম্যান অফ দ্যা ম্যাচ নির্বাচিত হন।
২০০৮ সালের ২৯ ফেব্রুয়ারি, মাশ্চেরানো লিভারপুলের সাথে চার বছর মেয়াদী স্থায়ী চুক্তি স্বাক্ষর করেন। এসময় লিভারপুল ১৮.৬ মিলিয়ন ইউরো খরচ করে। ২০০৮ সালের ১৫ মার্চ, রেডিং-এর বিপক্ষে মাশ্চেরানো তার প্রথম প্রিমিয়ার লীগ গোল করেন। ২০ গজ দূর থেকে নেওয়া দূর্দান্ত এক শটে তিনি এই গোল করেন।
হাভিয়ের মাশ্চেরানো
২০০৮ এর ২৩ মার্চ, ওল্ড ট্রাফোর্ডে ম্যানচেস্টার ইউনাইটেডের বিপক্ষে নিজের প্রথম খেলায় দুটি হলুদ কার্ড দেখে মাশ্চেরানোকে মাঠ ছাড়তে হয়। ম্যান ইউ মিডফিল্ডার পল স্কোল্‌সকে ট্যাকল করার কারণে তাকে প্রথম হলুদ কার্ডটি দেখানো হয়। সতীর্থ ফের্নান্দো তোরেসকে রেফারি স্টিভ বেনেট হলুদ কার্ড দেখালে এর প্রতিবাদে মাশ্চেরানো রেফারির দিকে তেড়ে যান, ফলে তাকে দ্বিতীয় হলুদ কার্ড দেখানো হয়। স্টিভেন জেরার্ড এবং শাবি আলোনসো তাকে মাঠের বাহিরে নিয়ে যান। ম্যানেজার রাফায়েল বেনিতেজকেও ডাগ আউট ত্যাগ করার নির্দেশ দেয়া হয়। দ্য ফুটবল অ্যাসোসিয়েশন মাশ্চেরানোর অসদাচরণের জন্য তাকে পরবর্তী এক খেলার পরিবর্তে তিনটি খেলায় নিষিদ্ধ করে। মাশ্চেরানো অসদাচরণের কারণে তার উপর করা দন্ডাদেশ মেনে নিলেও, পরবর্তী দুই থেকে তিনটি খেলার নিষেধাজ্ঞার বিরুদ্ধে আপীল করেন। এই আপীল ফুটবল অ্যাসোসীয়েশন কর্তৃক খারিজ করা হয়। এছাড়া মাশ্চেরানোকে ১৫,০০০ ইউরো জরিমানা করা হয়। তিনি দাবি করেন যে এই জরিমানার অর্থ যেন দানকার্যে ব্যয় করা হয়।
আন্দ্রেস ইনিয়েস্তা
ইনিয়েস্তা তার শৈশব কাটিয়েছেন বার্সেলোনার যুব প্রকল্প লা মাসিয়াতে। প্রথম দলে তার অভিষেক হয় ২০০২ সালে, ১৮ বছর বয়সে। ২০০৪–০৫ মৌসুমে তিনি দলের নিয়মিত খেলোয়াড়ে পরিনত। ২০০৬ সালে স্পেন জাতীয় দলে অভিষেকের পূর্বে তিনি স্পেন অনূর্ধ্ব ১৬, অনূর্ধ্ব ১৯ এবংঅনূর্ধ্ব ২১ দলে খেলেছেন। ২০০৬ ফিফা বিশ্বকাপে তিনি স্পেনের হয়ে অংশগ্রহন করেন এবং একটি খেলায় মাঠে নামেন। টুর্নামেন্টের দ্বিতীয় রাউন্ড থেকেই স্পেন বিদায় নেয়। ২০০৮ ইউরো বাছাইপর্ব টপকাতে তিনি স্পেন দলকে সহায়তা করেন। টুর্নামেন্টের মূল পর্বে স্পেন চ্যাম্পিয়ন হয়। এক্ষেত্রে তিনি একটি গুরুত্বপূর্ণ ভূমিকা পালন করেন। ২০১০ বিশ্বকাপের ফাইনালে নেদারল্যান্ডসের বিপক্ষে তিনি খেলার একমাত্র গোলটি করেন। তাকে ম্যান অব দ্য ম্যাচ ঘোষণা করা হয়। বিশ্বকাপের আরও দুইটি খেলায় তিনি ম্যান অব দ্য ম্যাচ হয়েছিলেন। টুর্নামেন্টের অল স্টার দলে ইনিয়েস্তা জায়গা পান। ২০১২ ইউরোতে স্পেনের শিরোপা জয়ে তিনি অতি গুরুত্বপূর্ণ ভূমিকা পালন করেন। তাকে টুর্নামেন্টের সেরা খেলোয়াড় নির্বাচন করা হয়।এছাড়া ২০১১–১২ মৌসুমে তিনি ইউরোপের সেরা খেলোয়াড় নির্বাচিত হন। ২০১৮ সালে তিনি জাপানি লিগের দল ভিসেল কোবেতে যোগ দেন।
টিম কেহিল
১৯৯৭ সালে কেহিল তার বাবা মার কাছে ফুটবল খেলোয়াড় হিসাবে পেশাদার জীবন শুরু করার জন্য ইংল্যান্ড যাবার অনুমতি চাইলেন। ১৯৯৭ সালে ইংল্যান্ড ভিত্তিক পেশাদার ফুটবল দল মিলওয়াল ফুটবল ক্লাব কেহিলকে সিডনি ইউনাইটেড থেকে বিনামূল্যে নিজেদের করে নেয়। মিলওয়ালের হয়ে মে ২২, ১৯৯৮ সালে কেহিলের অভিষেক ঘটে। ২০০৩- ২০০৪ মৌসুমে কেহিলের একক কৃতিত্বে মিলওয়াল তাদের ক্লাব ইতিহাসে প্রথমবারের মতো এফএ কাপ ফাইনাল এবং উয়েফা কাপ খেলার সুযোগ লাভ করে। সেমিফাইনালে তার অবদান তাকে এনে দেয় এফএ কাপ 'প্লেয়ার অফ দ্য রাউন্ড' নির্বাচনের ১০০,০০০ ভোট। মিলওয়ালের পক্ষে ২৪১ টি খেলায় কেহিলের গোল সংখ্যা ৫৮ টি। ২০০৪ -২০০৫ মৌসুমে প্রিমিয়ার লীগের দল এভার্টন ১.৫ মিলিয়ন পাঊন্ডের বিনিময়ে কেহিলকে দলে ভিড়ায়। এভার্টনের সাথে সাথে ক্রিস্টাল প্যালেসও তাকে আশা করে ছিল। কিন্তু ক্লাবটির সভাপতি সিমোন জর্ডান কাহিলকে বদলির জন্য অর্থ খরচ করতে অপারগতা জানান।
কাকা (ফুটবলার)
২০০৩ মৌসুমে ৮.৫ মিলিয়ন ইউরোর বিনিময়ে তাকে দলে ভিড়িয়ে নেয় এসি মিলান।একমাস পরে রুই কস্তার পরিবর্তে অ্যটাকিং মিডফিল্ডার হিসেবে মিলানের হয়ে অভিষেক হয়।ঐ মৌসুমে ১০ টি গোল করেন ৩০ ম্যাচ খেলে এবং অনেক গুরুত্বপূর্ণ এসিস্ট।ভালো খেলার সুবাদে প্রথম মৌসুমেই তিনি ২০০৪ সালে সিরিয়া প্লেয়ার অফ দ্যা সিজন হিসেবে ঘোষিত হন।ব্যালন ডিওর(১৫ তম) ও ফিফা প্লেয়ার অফ দ্যা ইয়ার(৯ম) হিসেবে মনোনীত হয়েছিলেন।
পরের মৌসুমে গাটুসো,সিডর্ফ, মেসিমো,রুই কস্তার সাথে মিলে একটি শক্তিশালী মিডফিল্ড গঠিত হয়।ঐ মৌসুমে মিলান চ্যাম্পিয়ন্স ট্রফির রানার্স-আপ হয় লিভারপুল এর কাছে পেনাল্টি হেরে।ফাইনালটি মিরাকল অফ ইস্তাম্বুল বলা হয়,ম্যাচটিতে কাকা গুরুত্বপূর্ণ ভূমিকা রাখেন।যেখানে প্রথম গোলটি তার এসিস্টেই হয়।ঐ টুর্নামেন্টে ৫ টি এসিস্ট ও ২টি গোল করেন।আবারো ব্যালন ডিওর(৯ম) ও ফিফা বেস্ট প্লেয়ার(৮ম) এর জন্য মনোনীত হন। তবে ২০০৫ উয়েফা সেরা ক্লাব ফুটবলার হিসেবে মনোনীত হন।
২০০৬ মৌসুমে প্রথমবারের মতো হ্যাট্রিক করেন।এবারেও মনোনীত হলেও জিততে পারেন নি ব্যালন ডিওর।উয়েফা টিম অফ দ্যা ইয়ারের জন্য নির্বাচিত হন।
ডেনিস ল
ফুটবল খেলোয়াড় হিসেবে ল তার ক্যারিয়ার শুরু করেন দ্বিতীয় বিভাগের দল হাডার্সফিল্ড টাউনের সাথে ১৯৫৬ সালে। চার বছর হাডার্সফিল্ডে খেলার পর তিনি তৎকালীন ব্রিটিশ রেকর্ড ৫৫,০০০ পাউন্ডের বিনিময়ে যোগ দেন ম্যানচেস্টার সিটিতে। ল সেখানে একবছর খেলেন। এর পর নতুন ইংরেজ ও ইতালীয় রেকর্ড ১১০,০০০ পাউন্ডের বিনিময়ে তিনি যোগ দেন ইতালীয় ক্লাব টোরিনোতে। যদিও ইতালিতে তিনি ভালই খেলছিলেন, তবে তিনি সেখানকার জীবনের সাথে মানিয়ে নিতে পারেননি এবং ১৯৬২ সালে তিনি নতুন ব্রিটিশ রেকর্ড ১১৫,০০০ পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন।
রিয়াল মাদ্রিদ ফুটবল ক্লাব
২০০৯ সালের ১লা জুন তারিখে, ফ্লোরেন্তিনো পেরেজ রিয়াল মাদ্রিদের সভাপতি হিসেবে পুনরায় ফিরে আসেন। পেরেজ দ্বিতীয় মেয়াদে আসার পরপরই তার "গালাক্তিকোস" নীতি অনুসরণ করতে থাকেন। তিনি ২০০৯ সালে ব্রাজিলীয় মধ্যমাঠের খেলোয়াড় কাকাকে এসি মিলান হতে প্রায় £৫৬ মিলিয়নের বিনিময়ে দলে ভিড়িয়েছিলেন; যেটি উক্ত সময়ের রেকর্ড ভাঙ্গা স্থানান্তর ফী ছিল। একই সাথে ম্যানচেস্টার ইউনাইটেড হতে পর্তুগিজ ফুটবলার ক্রিস্তিয়ানো রোনালদোকে £৮০ মিলিয়নের বিনিময়ে দলে অন্তর্ভুক্ত করে পুনরায় রেকর্ড ভেঙেছিলেন।
সার্হিও আগুয়েরো
২০০৪ দক্ষিণ আমেরিকান অনূর্ধ্ব ১৬ চ্যাম্পিয়নশীপে অংশগ্রহন করার জন্য আর্জেন্টিনা অনূর্ধ্ব ১৭ দলে ডাক পান আগুয়েরো। গ্রুপ পর্বের সবকয়টি খেলায়ই তিনি মাঠে নামেন। যুক্তরাষ্ট্র (২–১) এবং ইকুয়েডরের (২–১) বিপক্ষে খেলায় তিনি গোল করেন। কোয়ার্টার ফাইনালে পেরুর বিপক্ষে আর্জেন্টিনার হয়ে একমাত্র গোলটি করেন আগুয়েরো। কিন্তু সেমি ফাইনালে কলম্বিয়ার বিপক্ষে ২–০ ব্যবধানে হেরে আর্জেন্টিনাকে প্রতিযোগিতা থেকে বিদায় নিতে হয়।
মানো মেনেজেস
ফুটবলের মাধ্যমেই নিজের কর্মজীবনের সূচনা ঘটান মানো। ১৯৭০-এর দশকের শেষার্ধ থেকে ১৯৮০-এর দশকের শুরুর দিকে গুয়ারানি দ্য ভেনানসিও এয়ার্স দলের পক্ষে রক্ষণভাগের খেলোয়াড় ছিলেন তিনি। পরবর্তীতে ১৯৮৬ সালে শারীরিক শিক্ষায় প্রশিক্ষণ নিয়ে পেশাদারীভাবে সেসি, রিও গ্রান্দে দো সাল দলে যোগদান করেন। এরপর জুভেনতুদে এবং ইন্তারন্যাশিওনাল দলে যোগ দেন।
সার্হিও আগুয়েরো
২০০৮ গ্রীষ্মকালীন অলিম্পিকে আর্জেন্টিনার স্কোয়াডের সদস্য ছিলেন আগুয়েরো। সেমি ফাইনালে ব্রাজিলের বিপক্ষে তিনি জোড়া গোল করেন এবং দলকে ৩–১ ব্যবধানের জয় এনে দেন। ফাইনালে নাইজেরিয়াকে হারিয়ে টানা দ্বিতীয়বারের মত অলিম্পিক ফুটবলে স্বর্ণপদক জেতে আর্জেন্টিনা।
মার্সেলো সালাস
সালাস পাঁচ বছর ধরে ইতালিতে খেলেছিলেন, তিনটি এসএস লাৎজিও (১৯৯৮-২০০১), একটি লাৎজিও দলের আশেপাশে ঘুরে দাঁড়াতে সাহায্যকারী একটি মূল অনুঘটক যিনি ১৯৭৩-১৯৭৪ মৌসুমে স্কুডেটো জিতেননি। তার প্রথম সেরি একটি চেহারা ছিল ৪ অক্টোবর ১৯৯৮। তিনি কয়েকদিন পরে ইন্টারের বিরুদ্ধে লিজিওর জন্য তার প্রথম গোল করেন। লাৎজিও সাথে তিনি ম্যানচেস্টার ইউনাইটেডের বিপক্ষে ১-০ তে জয়ী একটি ইতালীয় কাপ, একটি কাপ উইনার্স কাপ এবং একটি ইউরোপীয় সুপার কাপ জিতেছিলেন। ২০০১ সালে তাকে জুভেন্টাস এফসি থেকে স্থানান্তর করা হয়। ৫৫ বিলিয়ন লায়ারের জন্য (স্থায়ী বিনিময় হারের € ২৮.৪ মিলিয়ন; ২২ বিলিয়ন লির নগদ প্লাস ডার্কো কোভেভিভিচ ) যেখানে সালাস তার ক্যারিয়ারের সবচেয়ে খারাপ মুহূর্ত সহ্য করবে; তিনি আহতদের দ্বারা হতাশ হয়েছিলেন, শুধুমাত্র ১৪ টি গেমসে অংশ নিতে এবং মাত্র ২ গোলের স্কোর করার অনুমতি দিয়েছিলেন।
মাসুদ শোজেই
২০০৮ সালের ২৩ জুনে শোজেই ৩ বছরের চুক্তিতে স্প্যানিশ ক্লাব ওসাসুনাতে যোগ দেয়। ৩১ আগষ্টে লা লিগায় অভিষিক্ত হন, ৩২ মিনিট খেলে ভিলারিয়ালের সাথে ১-১ গোলে ড্র করেন। প্রথম দুই মৌসুমে তিনি সবসময়ে দলের বদলি খেলোয়াড় হিসেবে মাঠে নামেন। ২০১১ সালে চুক্তির মেয়াদ ২ বছর বৃদ্ধি করেন। ২০১১-১২ মৌসুমে ইনজুরির জন্য পুরো মৌসুম খেলতে পারেনি। ২০১৩ সালের ২৫ ফেব্রুয়ারিতে মাঠে ফেরার পর লেভান্তের বিপক্ষে একটি গোল করেন, ম্যাচটিতে ওসাসুনা ২-০ গোলে জয়লাভ করেন। ২০১৩ সালের জুনে ওসাসুনা তাকে ছেড়ে দেয়। রিয়াল ভায়াদোলিদে যোগ দেয়ার কথা থাকলেও পরবর্তিতে আর যোগ দেননি।
সার্হিও আগুয়েরো
২০১৪ সালের ২৫ জানুয়ারী, ওয়াটফোর্ডের বিপক্ষে এফএ কাপের খেলায় আগুয়েরো হ্যাট্রিক করেন, এবং সিটিকে ৪–২ গোলের জয় এনে দেন। এটি তার ২০১৪ সালের প্রথম হ্যাট্রিক। ২৯ জানুয়ারী, টটেনহাম হটস্পারের বিপক্ষে খেলায় আগুয়েরো পুনরায় হ্যামস্ট্রিং ইনজুরিতে আক্রান্ত হন। এই ইনজুরি তাকে এক মাস মাঠের বাহিরে রাখবে বলে ধারণা করা হয়।
অস্কার দোস সান্তোস জুনিয়র
সাঁউ পাঁওলোর হয়ে অস্কার তার খেলোয়াড়ি জীবনের সূচনা করেন, যেখানে তিনি ২০০৮ সালে ব্রাজিলীয় সিরি এ জিতেন। চুক্তিতে অনিয়মের জন্য সাঁউ পাঁওলোর বিরুদ্ধে কোর্টে যান, পরবর্তী তিন বছর তিনি ইন্টারনাসিয়নালে কাটান। জাতীয় দল ও ক্লাবের হয়ে সফলতার জন্য অস্কার ইংরেজ ক্লাব চেলসি ২০১২ সালে তাকে কিনে নেয়।
হাভিয়ের মাশ্চেরানো
২০০৮ সালে ১৮.৬ মিলিয়ন পাউন্ড স্থানান্তর ফি এর বিনিময়ে দাপ্তরিকভাবে লিভারপুলে যোগ দেন মাশ্চেরানো। ২০০৮ গ্রীষ্মকালীন অলিম্পিকে আর্জেন্টিনার হয়ে দ্বিতীয়বারের মত স্বর্ণপদক জেতেন তিনি। ২০১০ সালে তিনি স্পেনীয় ক্লাব বার্সেলোনায় যোগ দেন ২ কোটি ৪ লক্ষ ইউরোর বিনিময়ে। বার্সেলোনাতে তিনি তার ক্যারিয়ারের সবচেয়ে বেশি সময় অতিবাহিত করেন। প্রায় ৮ বছর বার্সেলোনায় কাটানোর পর, ২০১৮ সালের জানুয়ারিতে তিনি চীনা ক্লাব হেবেই চীন ফরচুনে যোগ দেন।
কেন ম্যাকইউয়ান
২০ বছর বয়সে ইস্টার্ন প্রভিন্সের পক্ষে প্রথম খেলেন। পরবর্তীকালে ইংল্যান্ডের অধিনায়কের দায়িত্ব পালনকারী টনি গ্রেগের পরামর্শক্রমে সাসেক্সের পক্ষে খেলার সুপারিশ করেন। কিন্তু বিদেশী খেলোয়াড়ের অন্তর্ভুক্তিতে নির্দিষ্ট সংখ্যা থাকায় ১৯৭৪ সালে ম্যাকইউয়ানকে এসেক্সের কর্মী হিসেবে নিয়োগ দেয়া হয়। এ সময় দক্ষিণ আফ্রিকান ঘরোয়া ক্রিকেটে তিনি মাত্র দুই মৌসুম খেলেছিলেন ও নিজ নামের পাশে কোন প্রথম-শ্রেণীর সেঞ্চুরিও ছিল না তাঁর। এ চুক্তিটি বেশ সুন্দর ছিল।
ক্রিস্তিয়ানো রোনালদো
ক্রিস্তিয়ানো রোনালদো বা ক্রিস্তিয়ানো রোনালদো দস সান্তুস আভেইরা (, আ-ধ্ব-ব: [kɾɨʃtiˈɐnu ʁuˈnaɫdu]) (জন্ম ৫ ফেব্রুয়ারি, ১৯৮৫) একজন পর্তুগিজ ফুটবলার যিনি জুভেন্টাস এবং পর্তুগাল জাতীয় দলে ফরোয়ার্ড হিসেবে খেলে থাকেন। অনেক বিশেষজ্ঞদের মতে রোনালদো বর্তমান সময়ের সেরা খেলোয়াড় এবং তিনি সর্বকালের  সেরা ফুটবলারদের মধ্যে একজন হিসাবে গণ্য হয়ে থাকেন । ২০০৯ সালে রিয়াল মাদ্রিদ তাঁকে £৮০ মিলিয়ন(€৯৪ মিলিয়ন/$১৩১.৬ মিলিয়ন) এর বিনিময়ে ইংলিশ ক্লাব ম্যানচেস্টার ইউনাইটেড থেকে তাদের দলে নিয়ে আসে যার ফলে রোনালদো সেইসময় ফুটবল ইতিহাসের সবচেয়ে দামী খেলোয়াড়ের সম্মান পান। রোনালদো এডরিনহার হয়ে তার যুব ক্যারিয়ার শুরু করেন এবং ন্যাশিওনালে যাওয়ার পূর্ব পর্যন্ত সেখানে তিনি ২ বছর খেলেন। ১৯৯৭ সালে রোনালদো পর্তুগীজ ক্লাব স্পোর্টিং সিপিতে আসেন। স্পোর্টিং সিপির হয়ে খেলার সময় রোনালদো ম্যানচেস্টার ইউনাইটেডের ম্যানেজার স্যার অ্যালেক্স ফার্গুসনের দৃষ্টি আকর্ষণ করতে সমর্থ হন, যিনি তাঁকে ২০০৩ সালে £১২.২৪ মিলিয়ন (€১৫ মিলিওন) এর বিনিময়ে ইউনাইটেডে নিয়ে আসে। ২০০৪ সালে রোনালদো ইউনাইটেডের হয়ে প্রথম ট্রফি, এফএ কাপ জেতেন।
ডং ফ্যাংঝুও
২০০৪ সালে জানুয়ারিতে ডং ৫০০,০০০ পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন। এ ফি বেড়ে দাড়াত ৩,৫০০,০০০ পাউন্ডে তার আসার ওপর নির্ভর করে। তিনিই ম্যানচেস্টার ইউনাইটেডের প্রথম চুক্তিবদ্ধ চাইনিজ খেলোয়াড়। এই ফি যেওক চাইনিজ ফুটবল খেলোয়াড়ের জন্য একটি রেকর্ড হতে পারে।
গঞ্জালো ইগুয়াইন
২০১১ সালের ২৬ নভেম্বর, অ্যাটলেটিকো মাদ্রিদের বিপক্ষে একটি গোল করেন এবং দলকে ৪–১ ব্যবধানের জয় এনে দেন। ৭ ডিসেম্বর, চ্যাম্পিয়নস লিগের গ্রুপ পর্বের শেষ খেলায় আয়াক্সের বিপক্ষে এক গোল করে দলকে ৩–০ ব্যাবধানের জয় এনে দেন ইগুয়াইন। ২০১২ সালের ৩১ মার্চ, ওসাসুনার বিপক্ষে জোড়া গোল করেন ইগুয়াইন। যার প্রথমটি ছিল রিয়াল মাদ্রিদের হয়ে তার ১০০তম গোল। এই মৌসুমে রিয়াল মাদ্রিদ লীগ শিরোপা জেতে। ইগুয়াইন লীগে ২২ গোল করেন এবং নিজেকে দলের একজন অপরিহার্য খেলোয়াড় হিসেবে প্রমাণ করেন।
ম্যানচেস্টার ইউনাইটেড ফুটবল ক্লাব
২০০৫-০৬ মৌসুমে ম্যানচেস্টার দুর্বল সূচনা করে যার একটি কারণ ছিল মিডফিল্ডার রয় কিনের দলত্যাগ। রয় কিন প্রকাশ্যে দলের কিছু সদস্যের সমালোচনা করার কারণে তার শৈশবের প্রিয় দল সেল্টিকে চলে যান। দলটি এসময় উয়েফা চ্যাম্পিয়নস লীগের নকআউট পর্যায়ে উঠতে ব্যর্থ হয় যা ক্লাবের বিগত এক যুগের ইতিহাসে প্রথম। এসময় দলের প্রধান খেলোয়াড় গ্যাব্রিয়েল হেইঞ্জ, অ্যালান স্মিথ, রায়ান গিগস ও পল স্কোলস ইনজুরিতে পড়েন। কিন্তু গত ১৭ বছরের না পাওয়া লীগ কাপ তারা ২০০৬ মৌসুমে দখল করে প্রিমিয়ারশিপে সদ্য উত্তীর্ণ দল উইগান এথলেটিককে ৪-০ গোলে পরাস্ত করে। লীগের শেষদিনে চার্লটন এথলেটিককে ৪-০ গোলে পরাস্ত করে ম্যানচেস্টার ইউনাইটেড প্রিমিয়ার লীগে দ্বিতীয় স্থান দখল করে ও উয়েফা চ্যাম্পিয়নস লীগে উত্তীর্ণ হয় । ২০০৫-০৬ মৌসুমের শেষে অ্যালেক্স ফার্গুসনের সাথে মনোমালিন্য হওয়ার কারণে ইউনাইটেডের অন্যতম প্রধান স্ট্রাইকার রুড ভ্যান নিস্তেলরয় দলত্যাগ করে রিয়াল মাদ্রিদে যোগ দেন।
রোনালদো
১৯৯৪ সালে ব্রাজিলের পক্ষে রেকাইফে অনুষ্ঠিত আর্জেন্টিনার বিরুদ্ধে প্রীতি ম্যাচের মাধ্যমে রোনাল্দোর আন্তর্জাতিক খেলায় অভিষেক হয়। ঐ বছরই যুক্তরাষ্ট্রে অনুষ্ঠিত ফিফা বিশ্বকাপে ১৭ বছর বয়সী রোনাল্দো কোন ম্যাচ খেলেননি। তিনি রোনাল্দিনহো (পর্তুগীজ শব্দ লিটিল রোনাল্দো) নামে পরিচিত ছিলেন কেননা তার বড় ও দলীয় সঙ্গী হিসেবে রোনাল্দো রডরিগুয়েজ ডি জিসাস টুর্ণামেন্টে রোনাল্দো নামে এবং ডাক নাম হিসেবে রোনাল্দাও (বড় রোনাল্দো) অংশ নেন। ফলে তাদের চিহ্নিত করণে যথাক্রমে লিটিল ও বিগ রোনাল্দো হিসেবে আখ্যায়িত করা হয়েছিল। এছাড়াও ব্রাজিলীয় খেলোয়াড় হিসেবে রোনাল্দো ডি আসিস মোরিয়েরা নামে একজন খেলোয়াড় ছিলেন, তিনি রোনাল্দিনহো নামে চিহ্নিত ও রোনাল্দিনহো গাওচো হিসেবে ১৯৯৯ সালে ব্রাজিলের প্রধান জাতীয় দলের সদস্য ছিলেন। 
১৯৯৬ সালে আটলান্টায় আয়োজিত অলিম্পিক গেমসে রোনাল্দো তার শার্টে রোনাল্দিনহো নামে মাঠে নামেন দু’বছরের বড় রোনাল্দো গুইয়ারোর জন্য। অলিম্পিকে ব্রাজিল ব্রোঞ্জ মেডেল জয়ী হয়। 
১৯৯৬ ও ১৯৯৭ সালের ফিফার বছরের সেরা খেলোয়াড়ের মর্যাদার অধিকারী রোনাল্দো ১৯৯৮ সালের ফিফা বিশ্বকাপে ৪ গোল করে তিনটি সম্মাননা লাভ করেন। ফাইনালের আগে তিনি শারীরিকভাবে সুস্থ না হলেও কোচ মারিও জাগালোকে প্রভাবান্বিত করে খেলেন। কিন্তু ফ্রান্সের গোলরক্ষক ফাবিয়েন বার্থেজের সাথে পুণরায় সংঘর্ষে পড়েন ও আঘাতপ্রাপ্ত হন। খেলায় ব্রাজিল স্বাগতিক ফ্রান্সের কাছে ৩-০ গোলে হেরে যায়। ব্রার্মিংহাম বিশ্ববিদ্যালয়ের ক্লিনিক্যাল নিওরোলজি বিভাগের অধ্যাপক আর্দ্রিয়ান উইলিয়ামসের মতে, “রোনাল্দো অস্ত্রোপাচারের পর স্বাচ্ছন্দ্য অনুভব করেননি এবং ২৪ ঘন্টার ব্যবধানে তিনি তার সেরা দক্ষতা প্রদর্শন করতে পারেন না - যদিও তিনি তা পারেননি।”
২০০২ সালের ফিফা বিশ্বকাপে রোনাল্দো পুণরায় তার দক্ষতা দেখিয়ে রেকর্ডসংখ্যক ৫ম বারের মতো ব্রাজিলকে জয়ী করান এবং তিনি সর্বোচ্চ গোলদাতা হিসেবে ৮ গোল করে গোল্ডেন সু জয়ী হন ও গোল্ডেন বলের পুরস্কারে রানার-আপ হয়ে টুর্ণামেন্টের সবচেয়ে দামী খেলোয়াড় মনোনীত হন। তিনি কোয়ার্টার ফাইনালে ইংল্যান্ডের বিপক্ষে গোলবিহীন অবস্থায় থাকলেও টুর্ণামেন্টের প্রতিটি প্রতিপক্ষ দলের বিপক্ষে গোল করেন। ফাইনাল খেলায় জার্মানীর বিরুদ্ধে তার একাদশ ও দ্বাদশ গোল করার মাধ্যমে বিশ্বকাপে পেলের ১২ গোলের সমকক্ষ হন। 
২ জুন ২০০৪: চিরপ্রতিদ্বন্দ্বী আর্জেন্টিনার বিপক্ষে পেনাল্টির মাধ্যমে অপ্রত্যাশিতভাবে হ্যাট্রিক করে ব্রাজিলকে ২০০৬ সালের বিশ্বকাপ খেলায় উত্তীর্ণ ঘটান। 
২০০৬ সালের বিশ্বকাপ ফুটবলে ব্রাজিল তাদের গ্রুপের প্রথম দু’টি খেলায় ক্রোয়েশিয়া ও অষ্ট্রেলিয়ার বিপক্ষে জয়ী হয় যাতে রোনাল্দো অতিরিক্ত ওজনধারী ও গতিহীন ছিলেন। এরপরও কোচ কার্লোস আলবার্তো পেরেইরা অতিরিক্ত সময়ে তাকে খেলান ও ৩য় খেলায় জাপানের বিপক্ষে দু’টি গোল করে ২০তম খেলোয়াড় হিসেবে তিনটি বিশ্বকাপে গোল করার বিরল কৃতিত্বের অধিকারী হন এবং বিশ্বকাপে গার্ড মুলারের রেকর্ডসংখ্যক ১৪ গোলের সমকক্ষ হন (রোনাল্দো ফ্রান্স ৯৮, কোরিয়া / জাপান ২০০২ এবং জার্মানী ২০০৬) এবং শেষ ১৬ দলের একটি দল ঘানার বিপক্ষে ১৫তম গোল করে মুলারের রেকর্ড ভঙ্গ করেন। মৃদুভাষী রোনাল্দো ২০০৬ বিশ্বকাপে তার ৩য় গোল করে জার্গেন ক্লিনস্‌ম্যানের পর ২য় খেলোয়াড় হিসেবে প্রতিটি বিশ্বকাপে কমপক্ষে ৩ গোল করার কৃতিত্ব অর্জন করেন। যদিও কোয়ার্টার ফাইনালে ফ্রান্সের কাছে ১-০ গোলে হেরে ব্রাজিল বিদায় নেয়।
কাজিমিরো
তিনি ১০ বছর বয়স হতে সাও পাওলোতে খেলা শুরু করেন, যেখানে তিনি ১১২টি অফিসিয়াল খেলায় ১১টি গোল করেন। অতঃপর তিনি ২০১৩ সালে, রিয়াল মাদ্রিদে চলে আসেন এবং একটি বছর পোর্তোতে ধারে খেলেন। তিনি ২০১৩-১৪ হতে ২০১৬-১৭ পর্যন্ত অনুষ্ঠিত উয়েফা চ্যাম্পিয়নস লীগের ৩টিতে জয়ী দল রিয়াল মাদ্রিদের সদস্য ছিলেন এবং উয়েফা বছরের সেরা দলেও তিনি স্থান পান।
ইস্কো
তিনি তার পেশাদার ক্যারিয়ার ভ্যালেন্সিয়ায় খেলার মাধ্যমে শুরু করেন, যেখানে তিনি প্রধানত ভ্যালেন্সিয়া সংরক্ষিত দলে খেলতেন। তিনি ভ্যালেন্সিয়া হতে ২০১১ সালে, মালাগায় যোগদান করেন। মালাগায় তার অসাধারণ খেলার মাধ্যমে তিনি ২০১২ সালে গোল্ডেন বয় পুরষ্কার জয়লাভ করেন। তিনি ২ মৌসুম অতিবাহিত করেন। অতঃপর ২০১৩ সালে রিয়াল মাদ্রিদের সাথে তিনি ৩০ মিলিয়ন ইউরোর বিনিময়ে চুক্তিবদ্ধ হন।
দিয়েগো সিমেওনে
সিমেওনে তার কর্মজীবন শুরু করেন বেলেজ সার্সফিল্ডে। এরপর ১৯৯০ সালে তিনি চলে যান সিরি এ ক্লাব পিসায়। প্রথম মৌসুমেই ক্লাবটির অবনমন ঘটে এবং পরবর্তী মৌসুমে পুনরায় প্রথম বিভাগে উঠে আসতে না পারলে তারা সিমেওনেকে সেভিয়ার কাছে বিক্রয় করে দেয়। সেভিয়াতে দুই মৌসুম কাটানোর পর তিনি চলে যান আতলেতিকো মাদ্রিদে। আতলেতিকোতে তিনি ডাবল শিরোপা জয়ী দলের সদস্য ছিলেন (১৯৯৫–৯৬ মৌসুমে লা লিগা ও কোপা দেল রে)।
১৯৯৭ সালে, ইন্তারনাজিওনালেতে যোগ দেওয়ার মাধ্যমে পুনরায় সিরি এ-তে ফিরে আসেন সিমেওনে। সেখানে তিনি পুরো দুই মৌসুম খেলেন এবং ক্লাবের হয়ে ১৯৯৭–৯৮ উয়েফা কাপ শিরোপা জিতেন। ১৯৯৯ সালে, আর্জেন্টিনীয় সতীর্থ নেস্তোর সেনসিনি, মাতিয়াস আলমেয়দা, এর্নান ক্রেসপো এবং হুয়ান সেবাস্তিয়ান ভেরনের দল লাজিওতে যোগ দেন সিমেওনে। সিমেওনে ক্লাবে যোগ দেওয়ার প্রথম মৌসুমেই তারা সিরি এ শিরোপা জিতে। অবশ্য এর জন্য তাদেরকে মৌসুমের শেষ খেলা পর্যন্ত অপেক্ষা করতে হয়। জুভেন্তাস দুই পয়েন্টে এগিয়ে থাকলেও শেষ দিনে তাদের পরাজয় এবং লাজিওর সহজ জয়ে শেষ পর্যন্ত শিরোপা আসে লাজিওর ঘরেই। স্পেনে ডাবল জয়ের স্বাদ গ্রহনের পর ইতালিতেও লাজিওর হয়ে ডাবল জয়ের সুযোগ পেয়েছিলেন সিমেওনে। কিন্তূ তারা কোপ্পা ইতালিয়াতে ইন্টারের কাছে পরাজিত হয়।
তিনি লাজিওতে আরও তিন মৌসুম খেলেন। এর মধ্যে ২০০১–০২ মৌসুমের সিরি এ এর শেষ খেলায় প্রাক্তন ক্লাব ইন্টারের বিপক্ষে গোল করে তিনি তাদের শিরোপা স্বপ্ন ভেঙ্গে দেন।
২০০৩ সালে সিমেওনে আতলেতিকোতে ফিরে আসেন এবং আরও দুই মৌসুম খেলেন। এরপর তিনি আর্জেন্টিনায় ফিরে যান এবং যোগ দেন রাসিং ক্লাবে।
উইলি কাবাইয়েরো
ম্যানচেস্টার সিটি
কো জে চেয়ল
কো ১০ বছর বয়সে তার স্কুল দলের হয়ে ফুটবল খেলা শুরু করেন। প্রথমে ডিফেন্ডার হিসেবে নিজের ক্যারিয়ার শুরু করেন। ২০০৬ সালে তিনি বোইন হাই স্কুল ফুটবল দলের সদস্য ছিলেন, কো একটি টুর্নামেন্টে তার স্কুল দলকে নেতৃত্ব দেন। ঐ টুর্নামেন্টে চমৎকার খেলে রানার্স-আপ করান দলকে। টুর্নামেন্ট চলাকালে তিনি জেজু ইউনাইটেডের কোচ জুং হায় সেয়ং এর নজরে পড়েন।
ক্লাব ওসাসুনা
১৯২০ সালে প্রতিষ্ঠিত হওয়ার পর ১৯৩২ সালে ওসাসুনা "সেগান্ডা ডিভিশনে" অংশগ্রহণ করে।তারা এর তিন সিজন পরে লা লিগায় অংশগ্রহণ করে।ওসাসুনার অন্যতম সাফল্য হলো উয়েফা কাপে অংশগ্রহণ করা ।তারা ১৯৮৫-৮৬সিজনে "উয়েফা কাপে "প্রথমবারের মতো অংশগ্রহণ করে।ওসাসুনা ২০০৫ সালে কোপা দেল রেএর ফাইনালে ওঠে প্রথমবারের মতো।সেই ম্যাচে তারা রিয়াল বেতিসের কাছে হেরে যায়।তারা পরে " লা লিগায়" চতুর্থ স্থান অধিকার করে।এর ফলে তারা চ্যাম্পিয়ন্স লিগে খেলার সুযোগ পায়।এটা তাদের ইতিহাসের সর্বোচ্চ সাফল্য।ওসাসুনার সাফল্য নিয়ে অনেক নাটক হয় ।কারণ চ্যাম্পিয়নশিপের শেষ দিন পর্যন্ত চতুর্থ স্থানের জন্য ওসাসুনা এবং সেভিয়া লড়াই করে।তারা যুগ্মভাবে চতুর্থ স্থানে অবস্থান করে।কিন্তু ওসাসুনা মুখোমুখি লড়াইয়ে জয়ের রেকর্ডের জন্য "চ্যাম্পিয়ন্স লিগে" কোয়ালিফায়ার করে।ওসাসুনা চ্যাম্পিয়ন্স লিগের তৃতীয় রাউন্ডে হামবুর্গের কাছে হেরে বিদায় নেয়।ওসাসুনা ২০০৬-০৭ উয়েফা কাপে পার্মা,লেনস, ওডেন্স এবং হিয়ারেনভিনের সাথে ডি গ্রুপে পড়ে।ওসাসুনা গ্রুপে দ্বিতীয় স্থান অধিকার করে নক আউট পর্বে কোয়ালিফায়ার করে।নক আউটে তারা বোরডিয়াক্সের সাথে দুই লেগ মিলিয়ে ১-০ গোলে জিতে যায়।তারপর তারা রেনজারদের সাথে দুই লেগে ২-১ গোলে জিতে যায়।কোয়ার্টার ফাইনালে বেয়ার লেভারকুসেন কে হারিয়ে তারা সেমিফাইনালে ওঠে ।সেমিফাইনালে তারা "হোল্ডারদের"
কাছে ২-১ গোলে হেরে যায়।
1| http://w.w.w. clubworldranking.com/clubs/osasuna .aspx.
কোকে
তিনি আতলেতিকো মাদ্রিদে তার ক্যারিয়ারের অধিকাংশ সময় অতিবাহিত করেছেন। তিনি এই ক্লাবের হয়ে ২০০৯ সালে অভিষেক করেন। এর পূর্বে, তিনি আতলেতিকো মাদ্রিদের বি দলে ৩ মৌসুম অতিবাহিত করেছেন। তিনি আতলেতিকো মাদ্রিদের হয়ে এপর্যন্ত ৩০০ট ম্যাচ খেলেছেন এবং ৫টি ট্রফি জয়লাভ করেছেন, যার মধ্যে ২০১৩–১৪ লা লিগা এবং ২০১১–১২ উয়েফা ইউরোপা লীগ উল্লেখযোগ্য।
ইলকেয় গুন্দোগান
২ জুন ২০১৬ সালে ৪ বছরের চুক্তিতে ম্যানচেস্টার সিটিতে যোগ দেয়। তাকে আনতে আনুমানিক ২০ মিলিয়ন পাউন্ড খরচ হয়েছিল। যা ছিলো কোচ পেপ গার্দিওলার অধীনে ম্যানচেস্টার সিটির ১ম দলবদল। ১৪ সেপ্টেম্বর চ্যাম্পিয়েন্স লিগে বরুসিয়া মঞ্চেনবারগের বিপক্ষে অভিষেক হয়। এর ৪ দিন পর এ.এফ.সি. বোর্ন্‌মাউথ এর বিপক্ষে ১ম গোল করেন।
সার্হিও আগুয়েরো
বেশি গোল করতে না পারলেও, আগুয়েরোর এই মৌসুম মোটামুটি ভালভাবেই কাটে। এটি ছিল এক দশকেরও বেশি সময়ের মধ্য আতলেতিকো মাদ্রিদের সেরা মৌসুম। ২০০৯ সালের ৩ নভেম্বর, চেলসির বিপক্ষে তিনি জোড়া গোল করেন। খেলাটি ২–২ সমতায় শেষ হয়। অ্যাটলেটিকো প্রতিযোগিতার প্রথম পর্ব থেকে বিদায় নিলেও, তারা উয়েফা ইউরোপা লীগে স্থান করে নেয় এবং ফাইনালে পৌছায়। ফুলহ্যামের বিপক্ষে খেলাটি ১–১ সমতায় শেষ হলে, অতিরিক্ত সময়ে ফরলানের গোলে ২–১ ব্যবধানে জয় পায় অ্যাটলেটিকো। প্রথম গোলটিও করেন ফরলান এবং উভয় গোলেই সহায়তা করেন আগুয়েরো। এছাড়া তিনি দলকে কোপা দেল রে’র ফাইনালে পৌছাতেও সাহায্য করেন, যদিও ১৯ মে ক্যাম্প ন্যুতে ফাইনালে সেভিয়ার বিপক্ষে হেরে শিরোপা হাতাছাড়া হয় তাদের।
রাফায়েল পেরেইরা দা সিলভা
ফ্লুমিনিজেতে যোগদান করার পর রাফায়েল ম্যানেজারের কথা অনুযায়ী একজন ফুল ব্যাক হিসেবে খেলা শুরু করেন। ফ্লুমিনিজে ২০০৫ সালে হং কং -এ অনুষ্ঠিত নাইকি প্রিমিয়ার কাপে অংশগ্রহণ করে যেখানে ডা সিলভা ভাইদের দুর্দান্ত খেলা ম্যানচেস্টার ইউনাইটেড স্কাউট লেস কারশোর দৃষ্টি আকর্ষণ করে। তিনি তারপর স্যার অ্যালেক্স ফারগুসনকে ফোন করে তাদের দলভুক্ত করার জন্যে অনুরোধ করেন। ম্যানচেস্টার ইউনাইটেড অতঃপর ২০০৫ সালে ফ্লুমিনিজেকে অনুরধ করে যাতে তারা যমজ ভাইদের ইংল্যান্ডে গিয়ে তাদের সাথে অনুশীলনের অনুমতি দেয়। কিছুদিন পরে আর্সেনালের একজন স্কাউট ফ্লুমিনিজের অনুমতি না নিয়েই দা সিলভা ভাইদের সাথে কথা বলে তাদের আর্সেনালের সাথে অনুশীলনের জন্যে অনুরোধ করেন। কিন্তু তাদের মা তাদের নিজের ক্লাবের প্রতি দায়িত্বশীল থাকার নির্দেশ দেন যেহেতু তারা মাত্র ১১ বছর বয়স থেকে ক্লাবটিতে আছেন। ফ্লুমিনিজে ম্যানচেস্টার ইউনাইটেডের সাথে ২০০৭ সালের ফেব্রুয়ারি মাসে তাদের দলবদলের ব্যাপারে একমত হন। অতঃপর তারা ম্যানচেস্টার ইউনাইটেডে ২০০৮ সালে যোগদান করেন ফ্লুমিনিজের প্রথম দলের হয়ে একটিও ম্যাচ না খেলেই।
মানুয়েল ফের্নাঞ্জেস
তিনি মাত্র ১৮ বছর বয়সে, বেনফিকার হয়ে খেলার মাধ্যমে তার পেশাদার ক্যারিয়ার শুরু করেন। পরবর্তীতে তিনি তার যোগ্যতা প্রমাণের জন্য ইংল্যান্ড এবং স্পেনে ক্লাবে খেলেন। তিনি এভার্টন এবং ভ্যালেন্সিয়ার মতো ক্লাবে খেলেছেন। তিনি ২০১১ সালের জানুয়ারি মাসে, তুর্কি ক্লাব বেশিকতাসের সাথে এক চুক্তি স্বাক্ষর করেন। তিনি এই ক্লাবের সাথে সাড়ে তিন বছর ছিলেন। অতঃপর ২০১৪ সালে তিনি রুশ ক্লাব লকোমটিভ মস্কোতে যোগদান করেন।
গ্যাব্রিয়েল জেসুস
গ্যাব্রিয়েল ফারনান্দো ডি জেসুস (জন্ম ৩ এপ্রিল ১৯৯৭) একজন ব্রাজিলিয়ান পেশাদার ফুটবলার যিনি প্রিমিয়ার লিগের দল ম্যানচেস্টার সিটিতে ফরোয়ার্ড হিসেবে খেলেন। জেসুস ব্রাজিলিয়ান লিগের ক্লাব পালমিরাসে তার ক্যারিয়ার শুরু করে। তিনি ২০১৫ সালে ব্রাজিলিয়ান লিগে বর্ষসেরা নবাগত খেলোয়াড়ের পুরষ্কার জিতেন এবং পালমিরাসকে কোপা ডো ব্রাজিল জেতাতে সহায়তা করেন। ২০১৭ সালের জানুয়ারি থেকে ম্যানচেস্টার সিটির হয়ে খেলবেন। ম্যানচেস্টার সিটি তাকে দলে ভেড়াতে €৩২ মিলিয়ন ইউরো খরচ করে। আন্তর্জাতিক ফুটবলে ব্রাজিলের হয়ে ২০১৫ ফিফা অনুর্ধ-২০ বিশ্বকাপে রানার্স-আপ এবং ২০১৬ অলিম্পিকে স্বর্ণপদক জিতেন।
মেসুত ওজিল
২০১০ সালের বিশ্বকাপে তার অবদানের মাধ্যমে ওজিল ইউরোপের শীর্ষ প্রতিভাবান তরুণ হিসেবে নিজেকে ফুটবল জগতে তুলে ধরেন। ফলে ইউরোপের বড় বড় ক্লাবগুলো তাকে দলে ভিড়ানোর জন্যে উঠেপড়ে লাগে। এমনকি বার্সেলোনা তাকে নিজেদের দলে ভিড়িয়েছেন এমন গুজবও শোনা যায়। কিন্তু ওয়ের্ডার ব্রেমেন এমন গুজব নাকচ করে দেয়। ২০১০ সালের ১৭ই আগস্ট ক্লাবটি জানায় যে তারা রিয়াল মাদ্রিদের সাথে ওজিলের দলবদলের ব্যাপারে একমত হয়েছে। ধারনা করা হয় তার জন্যে রিয়াল ১৫ মিলিয়ন ইউরো খরচ করেছে। ক্লাবটিতে যোগদান করার পর তিনি বলেন, "যখন রিয়াল মাদ্রিদে যোগদানের প্রস্তাব আসে তখন কোন সিদ্ধান্ত নেয়ার ছিল না। সত্য বলতে গেলে আপনি কখনই ক্লাবটিকে না বলতে পারবেন না। আমি ওয়ের্ডার ব্রেমেন ছেড়ে যাওয়ার ব্যাপারে কোন তাড়ায় ছিলাম না। কিন্তু রিয়াল এমনি একটি ক্লাব যেখানে আমাকে হ্যাঁ বলতেই হত। তারা একটি প্রতিষ্ঠান যাদের চমৎকার ইতিহাস রয়েছে, বিশ্বমানের খেলোয়াড় আর স্টেডিয়াম রয়েছে। সুযোগটি এতই চমৎকার ছিল যে আমি সেটি লুফে নিতে ঝাঁপিয়ে পড়ি।"
তার অভিষেক ঘটে ২২শে আগস্ট হারকিউলিসের বিপক্ষে যেখানে রিয়াল মাদ্রিদ ৩-১ গোলে জয়ী হয়। মৌসুম শুরুর পূর্বে তার জার্সি নাম্বার প্রায়ই পরিবর্তিত হত। প্রাক-মৌসুম ম্যাচগুলোতে তাকে ২৬ নাম্বার জার্সি দেয়া হয় এবং মৌসুমের অভিষেক খেলায় তাকে ১৯ নাম্বার জার্সি দেওয়া হয়। কিন্তু রাফায়েল ফন দার ভার্টের টটেনহামে চলে যাওয়ার পর তার ২৩ নম্বর জার্সি ওজিলকে দেয়া হয়।
ওজিলকে কাকার পরিবর্তী খেলোয়াড় হিসেবে আনা হয়। কিন্তু কাকা ইনজুরিতে পড়লে তাকে শুরু থেকে খেলানো হয়। লা লিগায় তার অভিষেক হয় মায়োরকার বিপক্ষে যেখানে তিনি ৬২তম মিনিটে দি মারিয়ার পরিবর্তন হিসেবে মাঠে নামেন। খেলাটি ০-০ গোলে ড্র হয়।
টম ক্লেভারলি
ব্রাডফোর্ড সিটির হয়ে ক্যারিয়ার শুরু করা ক্লেভারলি ১২ বছর বয়সে ম্যানচেস্টার ইউনাইটেডে যোগ দেন। ২০০৭ থেকে ২০০৯ এই সময়কালে তিনি ম্যানচেস্টার ইউনাইটেডের রিজার্ভ দল এবং মাঝেমধ্যে ফ্রেন্ডলি খেলাগুলোতে মুল একাদশের হয়ে খেলেন। এর পরে তিনি বিভিন্ন ইংরেজ ক্লাব যেমন লিচেস্টার সিটি, ওয়াটফোর্ড এফসি, উইগান অ্যাটলেটিকের হয়ে ধারে খেলেন এবং নিজের যোগ্যতা প্রমান করেন। ২০১১-১২ মৌসুমে তিনি ম্যানচেস্টার ইউনাইটেডে ফিরে আসেন এবং কমিউনিটি শিল্ডে ম্যানচেস্টার সিটির বিরুদ্ধে জয়লাভের খেলায়, ইউনাইটেডের হয়ে তার অভিষেক হয়।
কাকা (ফুটবলার)
৮ বছর বয়স থেকে তিনি সাও পাওলো তে খেলেন।১৫ বছর বয়সে ক্লাবটির সাথে চুক্তিবদ্ধ হন এবং ঐ বছরই ক্লাবটির যুবদল কে Copa de Juvenil জেতান।১ ফেব্রুয়ারি ২০০১ এ তার মূল দলে অভিষেক হয়।ঐ মৌসুমে ২৭ ম্যাচে ১২ গোল এবং পরের মৌসুমে ২২ ম্যাচে ১০ গোল করেন। তখনই ইউরোপের দলগুলোর তার প্রতি দৃষ্টি পড়ে।
আরতুরো ভিদাল
ভিদালের ফুটবলার জীবনের হাতেখড়ি হয় প্রথমে চিলির স্থানীয় ক্লাব "মেলিপিয়া" ও পরে চিলির আরেক ক্লাব "কোলো-কোলো" তে। ২০০৫ সালে কোলো-কোলোর হয়ে তার পেশাদার ফুটবলে অভিষেক হয়। সেখানে দুই বছর কাটানোর পর ২০০৭ সালে ভিদাল জার্মানির ক্লাব বায়ার লেভারকুজেন এ যোগ দেন। সেখানে তিনি ২০১১ সাল পর্যন্ত খেলেন। ২০১১ সালে তিনি ইতালীয় ক্লাব ইয়ুভেন্তুস এ যোগ দেন। চার বছরের ইয়ুভেন্তুস ক্যারিয়ারে ভিদাল চারটি সেরি এ শিরোপা জেতেন এবং ২০১৪-১৫ উয়েফা চ্যাম্পিয়নস লীগ এ রানার-আপ ট্রফি অর্জন করেন। ২০১৫ সালে তিনি আবার জার্মানিতে ফিরে আসেন নতুন ক্লাব বায়ার্ন মিউনিখ এর হয়ে। ২০১৫ থেকে ২০১৮ এই তিন বছরই তিনি জার্মানির বুন্দেসলিগা শিরোপা জেতেন। ২০১৮ সালে স্পেনের ক্লাব বার্সেলোনা তাকে ১ কোটি ৯০ লক্ষ ইউরোর বিনিময়ে কিনে নেয়।
ক্রিস্তিয়ানো রোনালদো
১৩ই ফেব্রুয়ারি রোনালদো প্রথমবারের মত ক্লাব প্রাক্তন ক্লাব ম্যানচেস্টার ইউনাইটেডের বিরুদ্ধে চ্যাম্পিয়ন্স লীগের খেলায় মাঠে নামেন। সান্টিয়াগো বার্নাব্যুতে অনুষ্ঠিত ওই খেলায় রিয়াল ১-১ গোলে ড্র করে। ২৬ ফেব্রুয়ারি, রোনালদো বার্সেলোনার বিরুদ্ধে কোপা দেল রের সেমিফাইনালে জোড়া গোল করেন, যা ন্যু ক্যাম্পে তার টানা ষষ্ঠ গোল ছিল। রোনালদো এর পরে ৫ই মার্চ ম্যানচেস্টার ইউনাইটেডের বিরুদ্ধে ২-১ গোলে জয়লাভের খেলায় জয়সূচক গোলটি করেন। এই খেলায় রোনালদোর রেকর্ড £৮০ মিলিয়নে রিয়ালে যাওয়ার পর ওল্ড ট্রাফোর্ডে প্রথম খেলতে নামেন। পরবর্তীতে রোনালদো বলেন তার গোলে ইউনাইটেড চ্যাম্পিয়ন্স লীগ থেকে বের হয়ে যাওয়ার ঘটনায় তিনি বিমর্ষ এবং এটা তার জন্য একটা বিচিত্র অভিজ্ঞতা।
রবের্তো বাজ্জো
১৯৮২ সালে ভিচেন্‌জার হয়ে সেরি সি লীগে অংশ নিয়ে তিনি পেশাদারী ফুটবল জীবন শুরু করেন। ১৯৮৫ সালে ফিওরেন্তিনা তাকে কিনে নেয়। সাম্পাদোরিয়ার বিপক্ষে ম্যাচের মধ্য দিয়ে ১৯৮৬ সালে তার "সেরি আ" লীগে অভিষেক হয়। ১৯৮৭ সালের ১০ মে নাপোলির বিপক্ষে সেরি আ ক্যারিয়ারের প্রথম গোল করেন। উল্লেখ্য, সে বছর নাপোলি স্কুদেত্তি জয় করেছিল।
আন্দ্রেস ইনিয়েস্তা
লা মাসিয়া সতীর্থ সেস ফ্যাব্রিগাসের মত ইনিয়েস্তাও একজন ডিফেন্সিভ মিডফিল্ডার হিসেবে শুরু করেছিলেন। তবে ভারসাম্য, বল নিয়ন্ত্রন এবং দ্রুততার কারণে অ্যাটাকিং মিডফিল্ডার হিসেবেও তিনি উন্নতি করতে থাকেন। তার প্রতিভা বার্সেলোনার স্কাউটদের নজর এড়ায়নি। ১৮ বছর বয়সেই সিনিয়র দলে তার অভিষেক হয়। ভিসেন্তে দেল বস্কের তার সম্পর্কে বলেন, “একজন পূর্ণাঙ্গ ফুটবলার। সে আক্রমনভাগ ও রক্ষণভাগ উভয়ই সামলাতে পারে, সে নিজে গোল করে এবং গোল তৈরিও করে দেয়।” এবং ফ্রাংক রাইকার্ড বলেন, “আমি তাকে ফলস উইঙ্গার, সেন্ট্রাল মিডফিল্ডার, ডিপ মিডফিল্ডার এবং স্ট্রাইকারের একদম পেছনের অবস্থানে খেলিয়েছি। সকল অবস্থানেই সে ছিল অসাধারণ।” প্রাথমিকভাবে লুইস ফন গাল তাকে হুয়ান রোমান রিকেল্‌মে এবং রোনালদিনিয়োর অণুপস্থিতিতে ওয়াইড ফরোয়ার্ড হিসেবে খেলান এবং পরবর্তীতে রাইকার্ডের অধীনে ক্লাব ও আন্তর্জাতিক উভয় স্তরেই তিনি নিজেকে বিশ্বমানের সেন্ট্রাল মিডফিল্ডারে পরিণত করেন।
আর্থার জনসন
তিনি ১৯০৬ সালের ১৩ই মে তারিখে, তার ক্যারিয়ারের প্রথম এল ক্লাসিকোতে খেলেন, উক্ত ম্যাচে রিয়াল মাদ্রিদ বার্সেলোনাকে ৩–১ গোলে হারিয়ে ছিল; উক্ত ম্যাচে রিয়াল মাদ্রিদের হয়ে তিনি তার প্রথম প্রতিযোগিতামূলক গোল করেন। কয়েক বছর পর, তিনি রিয়াল মাদ্রিদের প্রথম কোচ হয়ে ওঠেন, যেখানে তিনি ১০ মৌসুম প্রধান কোচের দায়িত্ব পালন করেছিলেন। শুধুমাত্র মিগেল মুনিয়োজের কয়েকটি ম্যাচের জন্য প্রধান কোচ ছিলেন। জনসন মাদ্রিদকে বিশুদ্ধ সাদা স্ট্রিপের জার্সি প্রতিধান করে খেলতে প্রভাবিত করেছিলেন, যার ফলে করিন্থিয়ান ক্যাজুয়াল দ্বারা পরিহিত স্ট্রিপটি প্রতিবিম্বিত করা হয়েছিল।
পেপে রেইনা
তিনি হচ্ছেন বার্সেলোনা এবং আতলেতিকো মাদ্রিদের সাবেক গোলরক্ষক মিগেল রেইনার পুত্র। পেপে রেইনা বার্সেলোনার যুব পর্যায়ের হয়ে খেলার মাধ্যমে ফুটবল জগতে পদার্পণ করেন। তিনি ২০০০–০১ মৌসুমে বার্সেলোনার হয়ে লা লিগায় অভিষেক করেন। অতঃপর ২০০২ সালে তিনি লা লিফার অন্য এক ক্লাব ভিয়ারিয়ালে যোগদান করেন, যেখানে তিনি ২টি উয়েফা ইন্তেরততো কাপ শিরোপা জয়লাভ করেন। তিনি ভিয়ারিয়ালে ৩ মৌসুম অতিবাহিত করেন। অতঃপর ২০০৫ সালে, রেইনা প্রিমিয়ার লীগ ক্লাব লিভারপুলে যোগদান করেন এবং উয়েফা সুপার কাপে খেলার মাধ্যমে অভিষেক করেন, যেটি লিভারপুল জয়লাভ করে। তার খেলা দিয়ে তিনি ক্লাবটির গোলরক্ষকের জন্য প্রথম পছন্দে পরিণত হন এবং এফএ কমিউনিটি শিল্ড ও এফএ কাপে ক্লাবটির হয়ে মূল একাদশে নিয়মিত খেলেন। তিনি ২০০৬ সালে এফএ কাপের ফাইনালে পেনাল্টি শুট-আউটে ওয়েস্ট হ্যাম ইউনাইটেডের নেওয়া ৫টি পেনাল্টির ৪টি ঠেকিয়ে দেন। ২০০৭ সালে, তিনি লিভারপুলের হয়ে উয়েফা চ্যাম্পিয়ন্স লীগের ফাইনালে উঠেন, এর মাধ্যমে তিনি তার বাবার মতো সাফল্য অর্জন করেছিলেন, কিন্তু লিভারপুল এসি মিলানের কাছে হেরে যায়।
সার্হিও আগুয়েরো
২০০৮ সালের মার্চে, বার্সেলোনার বিপক্ষে আতলেতিকো মাদ্রিদ ৪–২ ব্যবধানে জয় লাভ করে। খেলায় আগুয়েরো জোড়া গোল করেন, একটি গোলে সহায়তা করেন এবং একটি পেনাল্টি জেতেন। খেলায় তাকে ম্যান অব দ্য ম্যাচ নির্বাচিত করা হয়। এছাড়া তিনি রিয়াল মাদ্রিদ, ভ্যালেন্সিয়া, সেভিয়া এবং ভিয়ারিয়ালের বিপক্ষেও গুরুত্বপূর্ণ গোল করেন। আতলেতিকো মাদ্রিদ লা লিগায় চতুর্থ স্থানে থেকে মৌসুম শেষ করে এবং দশ বছরেরও বেশি সময় পর চ্যাম্পিয়নস লিগে অংশগ্রহন করার যোগ্যতা অর্জন করে। মৌসুমে সব ধরনের প্রতিযোগিতায় আগুয়েরো ২৭টি গোল করেন।
ক্রিস্তিয়ানো রোনালদো
১৮ সেপ্টেম্বর, রিয়ালের ম্যানচেস্টার সিটির বিরুদ্ধে ৩-২ গোলে জয়লাভের খেলায় রোনালদো মৌসুমের প্রথম চ্যাম্পিয়ন্স লীগের প্রথম গোল করেন। ৩০ সেপ্টেম্বর, রোনালদো দেপর্তিভো লা করুণার বিরুদ্ধে ৫-১ গোলে জয়লাভের খেলায় রোনালদো মৌসুমের প্রথম হ্যাট্রিক করেন। ৪ অক্টোবর, রোনালদো অ্যাজাক্সের বিরুদ্ধে তার ক্যারিয়ারে প্রথম চ্যাম্পিয়ন্স লীগ হ্যাট্রিক করেন; খেলায় রিয়াল ৪-১ গোলে জয়লাভ করে। তিনি তার ভাল ফর্ম পরবর্তীকালে ধরে রাখেন। বার্সেলোনার বিরুদ্ধে ২-২ গোলে ড্র হওয়ার খেলায় রোনালদো জোড়া গোল করেন যার ফলে তিনি প্রথম খেলোয়াড় হিসেবে টানা ৬ এল ক্লাসিকোতে গোল করার রেকর্ড করেন। তিনি পরবর্তী খেলায়, বরুসিয়া ডর্টমুন্ডের সাথে ১ গোল ও মালাকোরার বিরুদ্ধে ৫-০ গোলে জয়লাভের খেলায় জোড়া গোল করেন।
ইকার ক্যাসিয়াস
ইকার ক্যাসিয়াস ১৯৯০-৯১ মৌসুমে তার ক্যারিয়ার শুরু করেন রিয়াল মাদ্রিদের যুবদলের হয়ে, যা তখন “লা ফ্যাব্রিকা’’ (La Fábrica) নামে পরিচিত ছিলো। ১৯৯৭ সালের ২৭ নভেম্বর মাত্র ১৬ বছর বয়সে তিনি চ্যাম্পিয়নস লীগে রিয়াল মাদ্রিদ বনাম রোসেনবর্গের খেলায় রিয়াল মাদ্রিদের সিনিয়র একাদশে ডাক পান। তবে ১৯৯৮-৯৯ মৌসুমে তিনি সিনিয়র দলে স্থায়ীভাবে ডাক পান। রিয়াল মাদ্রিদের হয়ে প্রথম খেলায় তিনি মাদ্রিদের তৎকালীন গোলকিপার বোডো ইগনার এর বদলী খেলোয়াড় হিসেবে মাঠে নামেন।